text:
Makan a la Pinoy: Okra tempura
Ni BRENDA S. DACPANO
www.nordis.net
Naumakay’ kadin iti pinaksiw wenno pinakbet nga okra wenno sinigang a baboy a nalaokan ti okra? Padasenyo daytoy pinirito nga okra tempura style.
Ti tempura ket pinirito a nateng wenno seafoods a nairareb iti tempura batter . Inyallatiw dagiti Portuguese idiay Japan ngem pinalatak dagiti Hapon. Agsipud idi saanen a maisina iti luto nga Hapon ti tempura kakuyog dagiti sushi ken sashimi.
Mabalin nga itempura ti adu a klase ti natnateng ken seafood. Ti sekreto ti nasarangsang a tempura ket adda iti pangitabsawan a batter ken husto a pudot ti mantika.
Saan a maikkan ti breadcrumbs (panko) wenno maregmeg ti tinapay ti tempura. Dagiti pinirito a naideppel iti breadcrumbs ket maawagan a furai kas ti tonkatsu (breaded fried pork) ken ebi furai (breaded fried prawns).
Kadawyan a maus-usar a ramen iti tempura dagiti tarong, bagas ti kamote, patatas, uong, carrots, okra, bulong ti kangkong wenno sayote, pusit ken pasayan. Iw-iwaen dagiti nateng iti agpapada a kadakkel tapno aggigiddan met a maluto.
Tempura batter: 1 tasa arina, 1 itlog, 1 tasa ice cold beer wenno danum
Paglaoken amin a ramen ti batter babaen ti panagusar ti chopsticks wenno tinidor, saan nga agusar ti wire whisk. Ikiwar ngem saan a batilen a kasla itlog. Daytoy ket tapno saan a ma-activate ti gluten ti arina ket abalin a kasla tinapay ken nakulbet. Nasaysayaat no agusar ti cake flour ngem all-purpose flour ta basbassit ti linaon daytoy a protina. No basbassit ti protina ti arina, basbassit met ngarud ti maparnuay a gluten.
Agusar ti ice water wenno ice cold beer (ken adda standby nga ice) tapno nasarangsang ti batter ken saan unay a mangagsep iti mantika.
Timplaen laeng ti batter sakbay a lutuen ti tempura. Itapog ditoy dagiti nateng wenno seafoods nga itempura. Ipatedted ti sobra a batter. Ipisoken dagitoy iti agburburek a mantika.
Ti ideal a temperature ti mantika a pagprituan ket 170-185°C (340-360°F). No awan ti kitchen thermometer ipatedted ti bassit a batter iti agburburek a mantika, no tumpaw a dagus ti batter imbes a lumned, kayat a sawen a nangatngato ngem 185°C ti temperatura daytoy. No ti batter ket mapan iti tengnga santo tumpaw, agarup 185°C. Saan nga aduen ti ikabil nga iprito tapno saan a bumaba ti temperatura ti mantika.
Gagangay nga aglabutab ti malutluto a tempura, bayat a dumakdakkel ti labutabna dandani metten maluto daytoy. Pasaray 2-3 minutos laeng a lutuen ti tempura. Adawen ken paik-ikan.
Sawsawan: soy sauce a naperresan iti kalamansi, lemon wenno dalayap. # nordis.net


c: text/html

text:
KAPITULO 3
Impalgak ni Jehova ti Panggepna
1, 2. Kasano nga impalgak ni Jehova ti panggepna iti sangatauan?
DAGITI naayat a nagannak iramanda dagiti annakda no pagsasaritaanda dagiti banag a pakaseknan ti pamilia. Ngem ammoda no kasano kaadu nga impormasion ti ibagada—dagiti laeng kabaelan a tarusan dagiti annakda.
2 Umasping iti dayta, in-inut nga impalgak ni Jehova ti panggepna para iti sangatauan. Ngem inaramidna laeng dayta iti umiso a tiempo. Usigentayo iti ababa no kasano nga impalgak ni Jehova dagiti kinapudno maipapan iti Pagarian iti panaglabas ti panawen.
Apay a Kasapulantayo ti Pagarian?
3, 4. Inkeddeng kadi ni Jehova ti pagbanagan ti tao? Ilawlawagyo.
3 Saan a paset ti orihinal a panggep ni Jehova ti Mesianiko a Pagarian. Apay? Gapu ta saan nga inkeddeng ni Jehova ti pagbanagan ti tao; ngamin pinarsuana ti tao nga addaan iti wayawaya nga agikeddeng. Imbagana kada Adan ken Eva ti panggepna iti sangatauan. Kinunana: “Agbungakayo ken agadukayo ket punnuenyo ti daga ken parukmaenyo.” (Gen. 1:28) Kinalikaguman met ni Jehova a raemenda ti pagalagadanna iti naimbag ken dakes. (Gen. 2:16, 17) Mabalin koma a pinili da Adan ken Eva ti agtalinaed a nasungdo. No kasta koma ti inaramidda ken dagiti kaputotanda, saantay koman a kasapulan ti Pagarian nga iturayan ni Kristo tapno maibanag ti pagayatan ti Dios. Napno koma itan ti daga iti perpekto a tattao nga agdaydayaw ken Jehova.
4 Uray no nagrebelde da Satanas, Adan, ken Eva, dina kayat a sawen a saanen a matungpal ti panggep ni Jehova a mapno ti daga iti perpekto a tattao. Imbes ketdi, binaliwan ni Jehova ti pamay-anna a mangitungpal iti dayta. Ti panggep ni Jehova ket saan a kas iti tren nga adda sursurotenna a riles tapno makadanon iti destinasionna ken mabalin a madiskaril wenno pasardengen ti asinoman. Apaman nga imbaga ni Jehova ti panggepna, awan ti puersa iti uniberso a makalapped iti pannakatungpalna. (Basaen ti Isaias 55:11.) No adda lapped, mangusar ni Jehova iti sabali a pamay-an. * (Ex. 3:14, 15) No makitana a maitutop, ipakaammona kadagiti nasungdo nga adipenna ti baro a pamay-anna a mangitungpal iti panggepna.
5. Ania ti inaramid ni Jehova idi napasamak ti rebelion idiay Eden?
5 Gapu iti rebelion idiay Eden, inraman ni Jehova iti panggepna ti pannakaipasdek ti Pagarian. (Mat. 25:34) Iti dayta a nalidem a pagteng iti pakasaritaan ti tao, inrugi nga insilnag ni Jehova ti lawag maipapan iti instrumento nga usarenna a mangisubli iti dati a kasasaad ti sangatauan ken mangpunas iti saem nga inyeg ti ubbaw a pananggamgam ni Satanas iti turay. (Gen. 3:14-19) Nupay kasta, saan a namimpinsan nga impalgak ni Jehova dagiti detalye maipapan iti Pagarian.
Inrugi ni Jehova nga Ipalgak Dagiti Kinapudno Maipapan iti Pagarian
6. Ania ti inkari ni Jehova, ngem ania ti saanna nga impalgak?
6 Iti kaunaan a padto, inkari ni Jehova nga adda ‘bin-i,’ wenno kaputotan, a mangrumek iti serpiente. (Basaen ti Genesis 3:15.) Ngem saan a naipalgak no siasino dayta a bin-i ken ti bin-i ti serpiente. Kinapudnona, iti las-ud ti agarup 2,000 a tawen, awan ti sabali a detalye nga impalgak ni Jehova maipapan iti dayta. *
7. Apay a ni Abraham ti napili? Ania ti napateg a masursurotayo iti daytoy?
7 Idi agangay, pinili ni Jehova ni Abraham a pagtaudan ti naikari a bin-i. Napili ni Abraham gapu ta ‘immimdeng iti timek ni Jehova.’ (Gen. 22:18) Ti napateg a masursurotayo ket—ipalgak ni Jehova ti panggepna kadagiti laeng agbuteng kenkuana.—Basaen ti Salmo 25:14.
8, 9. Ania dagiti impalgak ni Jehova kada Abraham ken Jacob maipapan iti naikari a bin-i?
8 Idi nakisarita iti gayyemna a ni Abraham babaen ti maysa nga anghel, impalgak ni Jehova iti umuna a gundaway ti napateg a kinapudno maipapan iti naikari a bin-i: Isu ket maysanto a tao. (Gen. 22:15-17; Sant. 2:23) Ngem kasano a rumeken daytoy a tao ti serpiente? Siasino ti serpiente? Masungbatan dayta kadagiti simmaruno nga impalgak ni Jehova.
9 Inkeddeng ni Jehova a ti naikari a bin-i ket agtaud iti apoko ni Abraham a ni Jacob, a nangipakita iti dakkel a pammati iti Dios. (Gen. 28:13-22) Babaen ken Jacob, impalgak ni Jehova a ti naikari a bin-i ket agtaud iti kaputotan ni Juda nga anak ni Jacob. Impadto ni Jacob a daytoy a kaputotan ni Juda ket umawat iti “setro,” maysa a sarukod a mangisimbolo iti naarian a turay, ket ‘agtulnog kenkuana dagiti ili.’ (Gen. 49:1, 10) Babaen dagita a sasao, impasimudaag ni Jehova iti umuna a gundaway a ti naikari a bin-i ket agbalin nga agturay, maysa nga ari.
10, 11. Apay nga impalgak ni Jehova ti panggepna kada David ken Daniel?
10 Agarup 650 a tawen kalpasan ti kaaldawan ni Juda, ad-adu pay ti impalgak ni Jehova maipapan iti panggepna ken ni Ari David, a kaputotan ni Juda. Dineskribir ni Jehova ni David kas “maysa a lalaki a naanamongan iti pusona.” (1 Sam. 13:14; 17:12; Ara. 13:22) Gapu ta ni David ket managbuteng iti Dios, nakitulag kenkuana ni Jehova, nga inkarina nga agturayto iti agnanayon ti maysa kadagiti kaputotanna.—2 Sam. 7:8, 12-16.
11 Kalpasan ti agarup 500 a tawen, inusar ni Jehova ni propeta Daniel a mangipalgak iti eksakto a tawen a panagparang ditoy daga Daydiay Napulotan, wenno Mesias. (Dan. 9:25) Imbilang ni Jehova ni Daniel kas ‘maysa a makaay-ayo unay.’ Apay? Gapu ta raraemen unay ni Daniel ni Jehova ken nagtultuloy a nagserbi kenkuana.—Dan. 6:16; 9:22, 23.
12. Ania ti naibilin nga aramiden ni Daniel, ken apay?
12 Nupay nagusar ni Jehova kadagiti matalek a mammadto a kas ken Daniel a mangisurat iti nakaad-adu a detalye maipapan iti naikari a bin-i, ti Mesias, saan pay a panawen nga ipalgak ni Jehova ti naan-anay a kaipapanan dagitoy. Kas pagarigan, kalpasan a naikkan iti sirmata mainaig iti pannakaipasdek ti Pagarian ti Dios, naibaga ken ni Daniel a selioanna ti padto agingga iti tiempo nga intuding ni Jehova. Iti dayta a tiempo, “umadunto” ti pudno a pannakaammo.—Dan. 12:4.
Linawlawagan ni Jesus ti Panggep ti Dios
13. (a) Siasino ti naikari a bin-i? (b) Kasano nga insilnag ni Jesus ti lawag maipapan iti padto iti Genesis 3:15?
13 Silalawag nga impabigbig ni Jehova a ni Jesus ti naikari a bin-i, ti kaputotan ni David nga agturay kas Ari. (Luc. 1:30-33; 3:21, 22) Idi inrugi ni Jesus ti ministeriona, kas man la simmingising ti init ti pannakaammo iti sangatauan maipapan iti panggep ti Dios. (Mat. 4:13-17) Kas pagarigan, inikkat ni Jesus ti aniaman a panagduadua maipapan iti kinasiasino ti “serpiente” a nadakamat iti Genesis 3:14, 15 idi inawaganna ti Diablo kas “mammapatay” ken “ama ti kinaulbod.” (Juan 8:44) Iti paltiing a naited ken ni Juan, impalgak ni Jesus a “ti kadaanan a serpiente” ket isu “daydiay naawagan iti Diablo ken Satanas.” * (Basaen ti Apocalipsis 1:1; 12:9.) Iti dayta met laeng a paltiing, impakita ni Jesus—ti naikari a bin-i—no kasanona nga itungpal ti padto a naisawang idiay Eden ken no kasanona a rumeken ni Satanas.—Apoc. 20:7-10.
14-16. Kanayon kadi a naawatan dagiti adalan idi umuna a siglo ti naan-anay a kaipapanan dagiti kinapudno nga impalgak ni Jesus? Ilawlawagyo.
14 Kas nakitatayo iti Kapitulo 1 daytoy a libro, adu ti insuro ni Jesus maipapan iti Pagarian. Ngem saanna a kanayon nga inlawlawag ti amin a detalye a kayat a maammuan dagiti adalanna. Uray idi nangipaay kadagiti espesipiko a detalye, limmabas pay ti adu a tawen—no dadduma, ginasut pay ketdi a tawen—sakbay a naawatan dagiti pasurot ni Kristo ti naan-anay a kaipapanan dagiti kinapudno nga impalgak ti Apoda. Kitaentayo ti sumagmamano a pagarigan.
15 Idi 33 C.E., silalawag nga insuro ni Jesus a dagiti makipagturay iti Ari ti Pagarian ti Dios ket aggapu iti daga ken mapagungar kas espiritu a parsua idiay langit. Ngem saan a dagus a naawatan dagiti adalanna. (Dan. 7:18; Juan 14:2-5) Iti dayta met laeng a tawen, impakita ni Jesus babaen ti ilustrasion a kalpasan ti iyuulina idiay langit, aglabas pay ti adu a panawen sakbay a maipasdek ti Pagarian. (Mat. 25:14, 19; Luc. 19:11, 12) Saan a naawatan dagiti adalan daytoy a napateg a punto ket insaludsodda iti napagungar a ni Jesus: “Apo, isublim kadi ti pagarian iti Israel iti daytoy a tiempo?” Nupay kasta, awanen ti kanayonan a detalye nga imbaga ni Jesus iti dayta a tiempo. (Ara. 1:6, 7) Insuro met ni Jesus nga addanto “sabsabali a karnero,” a saan a paset ti “bassit nga ipastoran” a makipagturay kenkuana. (Juan 10:16; Luc. 12:32) Adu pay a tawen ti naglabas kalpasan ti pannakaipasdek ti Pagarian idi 1914 sakbay a naawatan dagiti pasurot ni Jesus no siasino ti mangbukel iti daytoy dua a grupo.
16 Nakaad-adu ti mabalin koma nga imbaga ni Jesus kadagiti adalanna idi adda ditoy daga, ngem ammona a saanda pay a kabaelan a tarusan dagita. (Juan 16:12) Pudno nga adu a pannakaammo maipapan iti Pagarian ti naipalgak idi umuna a siglo. Nupay kasta, saan pay nga idi ti panawen nga umadu ti kasta a pannakaammo.
Ti Pudno a Pannakaammo Umadunto “iti Tiempo ti Panungpalan”
17. Ania ti rumbeng nga aramidentayo tapno matarusantayo dagiti kinapudno maipapan iti Pagarian, ngem ania pay ti napateg?
17 Inkari ni Jehova ken ni Daniel nga “iti tiempo ti panungpalan,” adunto ti “agdakiwas,” ket umadunto “ti pudno a pannakaammo” maipapan iti panggep ti Dios. (Dan. 12:4) Dagidiay mayat a maaddaan iti kasta a pannakaammo masapul nga igaedda a gun-oden dayta. Kuna ti maysa a reperensia a ti Hebreo a sao nga “agdakiwas” ipasimudaagna ti naannad ken naan-anay a panangsukimat iti maysa a libro. Ngem uray kasano ti panangsukimattayo iti Biblia, matarusantayo laeng a naan-anay dagiti kinapudno maipapan iti Pagarian no ipalgak kadatayo ni Jehova ti kaipapanan dagita.—Basaen ti Mateo 13:11.
18. Kasano nga imparangarang dagiti agbuteng ken ni Jehova ti pammati ken kinapakumbaba?
18 Sakbay ti 1914, in-inut nga impalgak ni Jehova dagiti kinapudno maipapan iti Pagarian. Kasta met laeng ti aramidenna iti tiempo ti panungpalan. Kas ipakita ti Kapitulo 4 ken 5 daytoy a libro, iti unos ti nasurok a 100 a tawen, sumagmamano a daras a binalbaliwan ti ili ti Dios ti pannakatarusda. Kayatna kadi a sawen a saanen a tultulongan ida ni Jehova? Saan. Apay? Ngamin, iparparangarangda ti dua a kualidad a kaay-ayona—pammati ken kinapakumbaba. (Heb. 11:6; Sant. 4:6) Mamati dagiti adipen ni Jehova a matungpalto amin a kari a nailanad iti Sao ti Dios. Ti panangbigbigda a nagkamalida iti pannakaawat iti kaitungpalan dagita a padto ipakpakitana a napakumbabada. Ti kasta a kinapakumbaba ket naipakita iti Marso 1, 1925 a ruar ti The Watch Tower. Kunana: “Ammomi a ti Apo ti makailawlawag iti mismo a Saona, nga ilawlawagna dayta iti ilina iti maitutop a pamay-an ken iti tiempo nga inkeddengna.”
“Ti Apo ti makailawlawag iti mismo a Saona, nga ilawlawagna dayta iti ilina iti maitutop a pamay-an ken iti tiempo nga inkeddengna”
19. Ania ti impalubos ni Jehova a matarusantayo ita, ken apay?
19 Idi naipasdek ti Pagarian idi 1914, bassit laeng ti ammo ti ili ti Dios no kasano a matungpal dagiti padto maipapan iti Pagarian. (1 Cor. 13:9, 10, 12) Gapu iti gagartayo a makakita iti kaitungpalan dagiti kari ti Dios, makaaramidtayo no dadduma iti di umiso a konklusion. Iti panaglabas dagiti tawen, ad-adda a napaneknekan nga umiso ti sabali pay a sasao iti The Watch Tower a nakotar iti napalabas a parapo. Kuna ti artikulo: “Nasaysayaat no bigbigentayo a maawatantayo laeng ti maysa a padto no natungpalen wenno no matungtungpal pay laeng.” Ita ta nakaas-asidegen ti panungpalan, adu a padto maipapan iti Pagarian ti natungpalen ken matungtungpal pay laeng. Gapu ta napakumbaba ken sidadaan nga agpailinteg ti ili ti Dios, impalubos ni Jehova a matarusantayo a naan-anay ti panggepna. Immadu ti pudno a pannakaammo!
Dagiti Baro a Pannakailawlawag ti Kinapudno Subokenna ti Ili ti Dios
20, 21. Ania ti reaksion dagiti Kristiano idi umuna a siglo kadagiti baro a pannakailawlawag ti kinapudno?
20 No lawlawagan ni Jehova ti pannakaawattayo iti kinapudno, masubok ti kasasaad ti pusotayo. Ti kadi pammati ken kinapakumbaba tignayennatayo a mangakseptar kadagita a panagbalbaliw? Naipasango iti kasta a pannubok dagiti Kristiano idi katengngaan ti umuna a siglo. Ipapantayon a maysaka a Judio a Kristiano iti dayta a tiempo. Raraemem unay ti Mosaiko a Linteg ken pagpampannakkelmo a maysaka nga Israelita. Ita, nakaawatka kadagiti naipaltiing a surat ni apostol Pablo nga agkunkuna a saanen a maannurot ti Linteg ken linaksiden ni Jehova ti nasion ti Israel ket sinuktanna iti naespirituan nga Israel a buklen dagiti Judio ken Gentil. (Roma 10:12; 11:17-24; Gal. 6:15, 16; Col. 2:13, 14) Ania ngata ti reaksionmo?
21 Inawat dagiti napakumbaba a Kristiano ti naipaltiing a panangilawlawag ni Pablo ket binendisionan ida ni Jehova. (Ara. 13:48) Nakapungtot dagiti dadduma ken saanda a kayat a balbaliwan ti pannakaawatda. (Gal. 5:7-12) No saanda nga agbalbaliw, mapukaw ti pribilehioda a makipagturay ken Kristo.—2 Ped. 2:1.
22. Ania ti reaksionmo iti pannakalawlawag ti pannakatarustayo maipapan iti panggep ti Dios?
22 Kadagiti kallabes a dekada, linawlawagan ni Jehova ti pannakatarustayo maipapan iti Pagarian. Kas pagarigan, tinulongannatayo a mangtarus a silalawag no kaano a maisina dagiti iturayan ti Pagarian manipud kadagiti saan a mangipangag kas iti pannakaisina dagiti karnero manipud kadagiti kalding. Insurona met no kaano a makompleto ti 144,000, no ania ti kayat a sawen dagiti ilustrasion ni Jesus maipapan iti Pagarian, ken no kaano a mapagungar iti nailangitan a biag ti maudi kadagiti napulotan. * Ania ti reaksionmo kadagiti kasta a pannakalawlawag? Napabileg kadi ti pammatim? Ibilangmo kadi dagita a pammaneknek nga agtultuloy nga isursuro ni Jehova ti napakumbaba nga ilina? Dagiti sumaruno a kapitulo pabilgenna ti panagtalekmo nga in-inut nga ipalpalgak ni Jehova ti panggepna kadagidiay agbuteng kenkuana.
^ par. 4 Ti nagan ti Dios ket maysa a porma ti Hebreo a sao a kaipapananna “agbalin.” Ipasimudaag ti nagan ni Jehova a tungpalenna ti amin a karina. Kitaenyo ti kahon a “Ti Kaipapanan ti Nagan ti Dios,” iti Kapitulo 4.
^ par. 6 Nupay ita ket kasla nakapapaut dayta a panawen, laglagipentayo nga adayo nga at-atiddog ti biag dagiti tattao idi. Kas pagarigan, uppat a kaputotan laeng ti naginnabut manipud ken Adan agingga ken Abraham. Naginnabut ti biag da Adan ken Lamec, nga ama ni Noe. Naginnabut met ti biag da Lamec ken Sem, nga anak ni Noe. Ken naginnabut ti biag da Sem ken Abraham.—Gen. 5:5, 31; 9:29; 11:10, 11; 25:7.
^ par. 13 Ti termino a “Satanas,” ket namin-18 a daras a nadakamat iti Hebreo a Kasuratan. Nupay kasta, ti “Satanas” ket nasurok a 30 a daras a nadakamat iti Kristiano a Griego a Kasuratan. Maitutop ngarud a saan a naisentro ken Satanas ti Hebreo a Kasuratan no di ket naipamaysa iti pakabigbigan ti Mesias. Idi dimteng ti Mesias, naan-anay nga imbutaktakna ni Satanas. Nairekord dayta iti Kristiano a Griego a Kasuratan.
^ par. 22 Para iti pannakausig ti sumagmamano kadagitoy a baro a pannakailawlawag, kitaenyo dagitoy a ruar Ti Pagwanawanan: Oktubre 15, 1995, panid 23-28; Enero 15, 2008, panid 20-24; Hulio 15, 2008, panid 17-21; Hulio 15, 2013, panid 9-14.

robotstxt: allowed

filter: keep


text:
PAKASARITAAN TI BIAG
Napanglaw Ngem Nabaknang iti Naespirituan
Agnanaed da lolok ken tatangko iti di pay nalpas a balay iti Cotiujeni, maysa a purok dagiti mannalon iti makin-amianan a paset ti Moldova. Naipasngayak sadiay idi Disiembre 1939. Iti rugrugi ti dekada ‘30, nagbalinda a Saksi ni Jehova. Nagbalin met a Saksi ni Nanang idi nabigbigna nga ad-adu ti ammo ni lolok maipapan iti Biblia ngem ti padi iti purokmi.
Idi agtawenak iti tallo, naideporta da Tatang, angkelko, ken ni lolok kadagiti kampo a pagtrabahuan gapu iti neutral a takderda kas Kristiano. Ni laeng Tatang ti nakalasat. Idi 1947, kalpasan ti Gubat Sangalubongan II, nagawid a nablo ti likudna. Nupay nakapuyen ti bagina, nabileg latta ti pammatina.
DADAKKEL A PANAGBALBALIW ITI BIAGMI
Idi siam ti tawenko, naipan idiay Siberia ti pamiliami ken adu a Saksi a taga-Moldova. Idi Hulio 6, 1949, nailugankami kadagiti bagon ti baka. Kalpasan ti 12 nga aldaw a panagbiahemi iti nasurok nga 6,400 a kilometro, nagsardengkami iti estasion ti tren iti Lebyazhe, a sadiay ur-urayendakami dagiti autoridad. Nabingbingaykami iti babassit a grupo ken naiwaras iti intero a lugar. Nagnaed ti grupomi iti bassit a bakante nga eskuelaan. Nabannogkami ken maldaangan. Maysa a baket ti nangidayyeng iti kanta a pinutar dagiti Saksi idi Gubat Sangalubongan II. Idi agangay, sipapasnek a nakidanggay ti amin a nangikanta iti:
“Adu a kakabsat ti naipan iti adayo.
Impanda ida iti amianan ken daya.
Gapu ta inaramidda ti pagayatan ti Dios, naparigatda, ken inibturanda dagiti nakaro a pannubok.”
Idi agangay, kada Domingo a makigimgimongkamin tapno agadal iti Biblia iti lugar nga agarup 13 a kilometro ti kaadayona iti pagtaenganmi. Masansan a parbangon pay no pumanawkami no tiempo ti lam-ek tapno magna ken lumasatkami iti nakalamlamiis a pagatsiket a niebe nga umabut iti -40°C ti temperaturana. Limapulo wenno ad-adu pay ti aglilinnetlet iti 19 metro kuadrado a kuarto. Mangrugikami babaen ti dua wenno tallo a kanta. Kalpasan ti naimpusuan a kararag, pagsasaritaanmi dagiti saludsod a naibasar iti Biblia iti maysa nga oras wenno nasursurok pay. Kalpasanna, agkantakami iti ad-adu pay sa pagsasaritaanmi ti kanayonan a saludsod a naibasar iti Biblia. Talaga a makapabileg dayta iti naespirituan!
AD-ADU PAY A PARIKUT
Idi 1960, ad-adun ti wayawaya dagiti Saksi a naipan iti sabali a lugar. Nupay napanglawkami, nakapanak idiay Moldova, sadiay a naam-ammok ni Nina, a Saksi met dagiti nagannak, lolo, ken lolana. Idi agangay, nagkasarkami ken nagsublikami idiay Siberia. Sadiay a naipasngay ti balasangmi a ni Dina idi 1964, ken ti baromi a ni Viktor, idi 1966. Dua a tawen kalpasanna, immakarkami idiay Ukraine ken nagnaedkami iti bassit a balay iti Dzhankoy, maysa a siudad nga agarup 160 a kilometro ti kaadayona iti Yalta, iti peninsula ti Cremia.
Maiparit ti trabaho dagiti Saksi ni Jehova idiay Cremia, a kas met iti intero a Soviet Union. Ngem saan a nainget ti pannakaiparit ti trabahotayo ken saan a nakaro ti pannakaidadanes. Gapuna, bimmaaw ti regta ti dadduma a Saksi. Irasonda a nakaro ti rigat a napasaranda idiay Siberia isu nga umiso laeng nga ikagumaanda ti agsapul iti material a pagnam-ayan.
MAKAPARAGSAK A PASPASAMAK
Idi Marso 27, 1991, nagbalinen a legal ti trabahotayo iti pagaammo idi a Soviet Union. Dagus a naiplano ti 2-aldaw nga espesial a kombension iti pito a lugar iti intero a pagilian. Naituding a tumabunokami idiay Odessa, Ukraine, a mangrugi iti Agosto 24. Simmangpetak makabulan sakbay ti kombension tapno tumulongak a mangisagana iti pakaangayan ti kombension iti dakkel nga istadium a pagay-ayaman ti soccer.
Nagtrabahokami iti adu nga aldaw, masansan a maturogkami kadagiti bangko iti istadium iti rabii. Adu a grupo dagiti Saksi a babbai ti nagdalus iti aglawlaw ti istadium. Agarup 70 a tonelada a basura ti naikkat. Dagiti kakabsat iti rooming department, sinursorda ti siudad tapno agbirok iti pagdagusan ti 15,000 a manamnama a delegado. Pagammuan ta adda saan a nasayaat a damag!
Idi Agosto 19, lima nga aldaw laengen sakbay a mangrugi ti kombensionmi, naaresto ti dati a presidente ti USSR a ni Mikhail Gorbachev bayat nga agbakbakasion iti asideg ti Yalta, nga asideg iti lugarmi. Nakanselar ti kombension. Agsasarunon nga umawag dagiti delegado iti convention office nga agdamdamag, “Ania ti aramidenmi iti impareserbami a pagluganan a bus wenno tren?” Kalpasan ti napasnek a kararag, imbaga kadakuada dagiti responsable a kakabsat a nangorganisar iti kombension, “Umaykay latta!”
Nagtultuloy ti panagsagana ken panagkarkararag. Ti transportation department nangrugin a mangpasangbay kadagiti delegado manipud iti adu a paset ti Soviet Union ken mangipan kadagiti dagusda. Inaldaw a rummuar dagiti miembro ti Convention Committee tapno makisaritada kadagiti opisial ti siudad. Ngem agawidda iti rabii nga awan ti nasayaat a damag.
SUNGBAT TI KARARAGMI
Dua nga aldaw sakbay a mangrugi ti kombension, idi Huebes, Agosto 22, addan nasayaat a damag nga awit dagiti miembro ti Convention Committee: Naaprobaranen ti kombension! Napalalo ti rag-omi a nakiraman iti panglukat a kanta ken kararag. Kalpasan ti maudi a sesion ti Sabado, nagtutungtongkami agingga iti naladawen iti rabii tapno suminged pay ti panaggagayyemmi. Kaduami dagiti nakabilbileg ti pammatida a Kristiano a nakaibtur kadagiti karirigatan a pannubok.
Iti nasurok a 22 a tawen kalpasan dayta a kombension, nagdakkel ti naespirituan nga irarang-ay. Naibangon dagiti Kingdom Hall iti intero a Ukraine, ken immadu dagiti agibumbunannag manipud 25,000 idi 1991 agingga iti nasurok a 150,000 itan!
NABAKNANG LATTA ITI NAESPIRITUAN
Agnanaed pay laeng ti pamiliami iti isu met laeng a balay iti Dzhankoy, maysa a siudad itan nga agarup 40,000 ti umilina. Idi simmangpetkami ditoy manipud Siberia idi 1968, bassit laeng ti pamilia a Saksi, ngem ita addan innem a kongregasion iti Dzhankoy.
Immadu metten ti miembro ti pamiliak. Adda itan uppat a kaputotan nga agserserbi pay laeng ken Jehova, dagiti annakmi, appokomi, ken dagiti appokomi iti tumeng.


text:
Wikipedia:Napili nga artikulo ita nga aldaw/Septiembre 20
Ti Asia ket ti kadakkelan ken kaaduan ti populasion a kontinente iti Lubong, daytoy ket kangrunaan a mabirukan kadagiti akindaya ken akin-amianan a hemisperio. Urayno daytoy ket sakupenn alaeng ti 8.7% iti dagup a kalawa ti rabaw iti Daga, daytoy ket buklenna ti 30% of iti kalawa ti daga iti Daga, ken historikal a balay iti kaaduan a populasion ti tao iti planeta (agdama nga agarup a 60%). Ti Asia ket saan laeng a naindayegan iti dagup a kadakkelna ken populasion, ngem dagiti pay naisangayan a napusek ken dadakkel a pagtaengan ken dagiti pay nawatiwat a manmano a matagtagitao a rehion iti uneg ti kontinente iti 4.4 a bilion a tattao. Ti Asia ket mangipakpakita ti kapartak iti ekonomia (naisangayan iti Daya nga Asia) ken ti pay nakaradkadan nga iya-adu ti populasion idi las-ud ti maika-20 a siglo, ngem ti dagup ti amin nga iya-adu ti populasion ket simmueken manipud idin kadagiti natimbeng nga agpang iti lubong.
Dagiti pagbeddengan ti Asia ket naikeddeng babaen ti kultura, gapu ta awan ti nalawag a heograpikal a pannakaisina a nagbaetanna ken ti Europa, a no itipon dagitoy dua ket mangporma ti maysa nga agtultuloy a masa ti daga a tinawtawagan iti Eurasia. Dagiti kaaduan a naaw-awat a pagbeddengan a lugar ti Asia iti daya ti Kanal Suez, ti Karayan Ural, ken ti Banbantay Ural, ken iti abagatan ti Banbantay Kaukaso wenno ti Depresion Kuma–Manych) ken ti Kaspio ken Baybay Nangisit. Daytoy ket nabeddengan iti daya babaen ti Taaw Pasipiko, oiti abagatan babaen ti Taaw Indiano ken iti amianan babaen ti Taaw Artiko.


text:
Estancia, Iloilo
Ti Estancia ket maysa a maika-2 a klase nga ili iti probinsia ti Iloilo iti Filipinas.
Dagiti baranggay[urnosen | urnosen ti taudan]
Ti Estancia ket politikal a nabingbingay iti 25 a barbaranggay.[2]
- Lumbia (Ana Cuenca)
- Bayas (Bayas Island)
- Bayuyan
- Botongon
- Bulaqueña
- Calapdan
- Cano-an
- Daan Banua
- Draculan
- Gogo
- Jolog
- Loguingot (Loguingot Island)
- Malbog
- Manipulon
- Pa-on
- Poblacion Zone 1
- Lonoy (Roman Mosqueda)
- San Roque
- Santa Ana
- Tabu-an
- Tacbuyan
- Tanza
- Poblacion Zone II
- Poblacion Zone III
- Villa Pani-an
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). Hulio 1, 2013. Naala idi Hulio 6, 2014.
- ^ a b "Probinsia ti Iloilo". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 3 Oktubre 2014.
- ^ a b Pakaammo ti Senso ti Filipinas idi 2015 (iti Ingles) naala idi Hunio 10, 2016
- ^ "Probinsia ti Iloilo". Datos ti Populasion ti Ili. Dibision ti Panagsukisok ti LWUA. Naala idi 3 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (iti Ingles)
- Turay ti Estadistika ti Filipinas (iti Ingles)
- Dagiti datos ti populasion ti LWUA (iti Ingles)
- LGPMS (iti Ingles)
- COMELEC (iti Ingles)


text:
Seychelles
Katkategoria:
- Seychelles
- Dagiti pagilian idiay Aprika
- Dagiti purpuro ti Taaw Atlantiko
- Dagiti pagilian ti Taaw Indiano
- Dagiti pagilian ken teritorio nga agsasao ti Ingles
- Dagiti dati a kolonia ti Pransia
- Dagiti pagilian ken teritorio nga agsasao ti Pranses
- Dagiti pagilian nga isla
- Is-isla ti Aprika
- Is-isla ti Taaw Indiano
- Dagiti estado a kameng ti Kappon ti Aprika
- Dagiti estado a kameng ti Mankomunidad ti Pagpagilian
- Dagiti republika
- Dagiti estado ken teritorio a nabangon idi 1976
- Dagiti estado a kameng ti Nagkaykaysa a Pagpagilian


text:
Tailandia
Nagsasabtan: 15°24′N 101°18′E / 15.4°N 101.3°E
Ti Tailandia ( /ˈtaɪlænd/ TY-land wenno /ˈtaɪlənd/;[12] Tailandes: ประเทศไทย, RTGS: Prathet Thai), opisial a ti Pagarian ti Tailandia (Tailandes: ราชอาณาจักรไทย, RTGS: Ratcha Anachak a Tilandes; IPA: [râːt.tɕʰā ʔāːnāːtɕàk tʰāj] ( denggen)), sigud idi a kas ti Siam (Tailandes: สยาม; RTGS: Sayam), ket maysa a pagilian a mabirukan iti sentro iti Indotsína a peninsula idiay Abagatan a daya nga Asia. Nabeddengan daytoy iti amianan babaen ti Burma ken Laos, iti daya babaen ti Laos ken Cambodia, iti abagatan babaen ti Golpo iti Tailandia ken Malaysia, ken iti laud babaen ti Baybay Andaman ken ti akin-abagatan unay nga ungto iti Burma. Dagiti maipapan iti baybay a pagbeddenganna ket mairaman ti Bietnam idiay Golpo ti Tailandia iti abagatan a daya, ken ti Indonesia ken India idiay Baybay Andanan iti abagatan a laud.
Daytoy a pagilian ket maysa a batay-linteg monarkia, nga indauluan babaen ni Ari Rama IX, ti maikasiam nga ari iti Kamara iti Chakri, nga isu, a nagturay manipud idi 1946, ket isu ti kabayagan nga agserserbi a pangulo iti estado ken ti kabayagan nga agturturay a monarkia iti Tailandes a pakasaritaan.[13] Ti ari ti Tailandia ket natituloan a kas ti Pangulo iti Estado, Pangulo dagiti Siiigam a Buyot, ti Agtengtengngel iti Budista a relihion, ken ti Agsalsalakbnib kadagiti amin a Pammati.
Ti Tailandia ket isu ti maika-51 a kadakkelan a pagilian iti lubong iti termino iti dagup a kalawa, nga adda ti kalawa ti agarup a 513,000 km2 (198,000 sq mi), ken isu ti maika-20 a kaaduan ti populasion a pagilian, nga adda ti agarup a 64 a riwriw a tattao. Ti kapitoliona ken kadakkelan a siudad ket ti Bangkok, nga isu daytoy ti politikal, komersio, industria ken kultural a sentro ti Tailandia. Agarup a 75% iti populasion ket etniko a Tailandes, 14% ket iti Insik a kaputotan, ken 3% ket etniko a dagiti Malayo;[1] ti nabati ket tagikua dagiti minoridad a grupo a mairaman dagiti Mon, Khmers ken dagiti nadumaduma a tribu ti turod. Ti opisial a pagsasao iti daytoy a pagilian ket Tailandes. Ti kangrunaan a relihion ket Budismo, a daytoy ket isansanay babaen ti agarup a 95% iti populasion.
Ti Tailandia ket nakapadas ti napardas a panagrang-ay ti ekomoniana idi nagbaetan ti 1985 ken1995, ken agdama daytoy a baro a naiindustria a pagilan ken maysa a kangrunaaan nga agkomkomersio iti ruar. Ti turismo ket adu pay nga agiparawad ti Tilandés nga ekonomia, ken daytoy a pagiian ket balayan kadagiti adu a naam-ammuan a papanan dagiti turista, a mairaman ti Ayutthaya, Pattaya, Bangkok, Phuket, Krabi, Chiang Mai, Hua Hin ken Ko Samui.[14][15] Adda dagiti agarup a 5.2 riwriw a nalinteg ken di-nalinteg nga imigrante idiay Tailandia,[16] ken daytoy a pagilian ket nakaawis kadagiti ekspatriado manipud kadagiti narang-ay a pagilian.[17]
Dagiti linaon
Etimolohia[urnosen | urnosen ti taudan]
Ti opisial a nagan idi ti pagilian ket Siam (Tailandes: สยาม RTGS: Sayam, panangibalikas [sàjǎːm]) aginggana idi 23 Hunio 1939,[18] idi nasukatan daytoy ti Tailandia. Daytoy ket nanaganan manen ti Siam manipud idi 1945 aginggaa idi 11 Mayo 1949, a kalpasan daytoy ket nanaganan manen ti Tailandia. Daytoy ket naipaletra pay a ka s ti Siem, Syâm wenno Syâma, daytoy ket nainagananen iti Sanskrito a Śyâma (श्याम, a kayatna a sawen ket "nangisit" wenno "kayumanggi"). Dagiti nagan a Shan ken A-hom ket mabalin a sabsabali a kita ti isu met laeng a balikas, ken ti Śyâma ket mabalin a saan nga isu ti nagtaudan ngem ti naadal ken parbo a panakabakaweng.[19]
Ti balikas aThai (ไทย) ket saan, a kas sapasap a naipamattian,a naala manipud iti balikas a Tai (ไท) a kayatna a sawen ket "panagwayawayas" iti pagsasao a Thai; daytoy, nuapy kasta, ti nagan ti maysa nga etniko a grupo manipud kadagiti tengnga a tanap (ti Tattao a Tailandes). Ti maysa a nadayeg a Thai nga eskolar ket nangisuppiat a ti Tai (ไท) ket kaykayatna a sawen laeng ket "tattao" wenno "tao a parsua" gapu ta ti panagsuksukisokna ket agiparparang a dagiti away a luglugar ti balikas a "Tai" ket inus-usar idi imbes a ti kadawyan a balikas ti Thai a "kon" (คน) para iti tattao.[20]
Ti Thai ket agus-usar ti panangisao a "daga dagiti nawaya" tapno maiyebkas ti pasindayag iti kinapudno a ti Tailandia ket is-isu laeng ti pagilian idiay Abagatan a daya nga Asia a saan uray kaanoman a nakoloniaan ti Europeano a bileg. Bayat a dagiti Tailandes a tattao ket kadawyan nga ibagbagaanda ti pagilianda nga agus-usar ti nadayaw a porm a Prathet Thai (Thai: ประเทศไทย), isuda ket kaaduanda nga agus-usar ti lokal a panagsasao a Mueang Thai (Thai: เมืองไทย) wenno Thai (Thai: ไทย); ti balikas a mueang (Thai: เมือง) a kayatna a sawen ket "pagilian" ngem sapasap nga inus-usar a mangitudo ti siudad wenno ili. Ratcha Anachak Thai (Tailandes: ราชอาณาจักรไทย) a kayatna a sawen ket "Pagarian iti Tailandia" wenno "Pagarian ti Tailandes".
Iti etimolohiko, dagiti pakabuklanna ket: -Ratcha- (manipud iti Sanskrito raja, a kayatna a sawen ket "ari, naarian, pagturayan") ; -ana- (manipud iti Pāli āṇā, "turay, panagbilin, bileg", a dagitoy ket nanipud ti Sanskrito ājñā, kapadpada ti kayatna a sawen) -chak (manipud iti Sanskrito cakra wenno cakraṃ a kayatna a sawen ket "pilid", ti maysa a simbolo ti bileg ken panagturay). Ti Thai a Nailian a Kanta (Tailandes: เพลงชาติ), a pinartuat ken sinurat babaen ni Peter Feit idi las-ud ti nakaro a "patriotiko" a panawen ti 1930, ket nagitudtudo ti Thai a pagilian a kas ti: prathet-thai (Thai: ประเทศไทย). Ti umuna alinia ti nailian a kanta ket: prathet thai ruam lueat nuea chat chuea thai (Thai: ประเทศไทยรวมเลือดเนื้อชาติเชื้อไทย) ken naipatarus idi 1939 babaen ni Koronel Luang Saranuprabhandi a kas ti: "Ti Tailandia ket isu ti nagkaykaysaan iti Thai a dara ken bagi."
Pakasaritaan[urnosen | urnosen ti taudan]
Adda ebidensia iti a nagtaeng ti tao idiay Tailandia a napetsaan manipud kadagitinapalabas a 40,000 tawtawen sakbay iti agdama, a dagiti bato nga atipakto a napetsaan iti daytoy a paset ti panawen idiay Linong ti bato ti Tham Lod idiay Mae Hong Son. Kapada dagiti rehion idiay Abagatan a daya nga Asia, ti Tailandia ket nakaro a naimpluensiaan babaen ti kultura ken dagiti relihion ti India, a mangrugi iti Pagarian ti Funan idi agarup anga umuna a siglo CE aginggana ti Khmer nga Imperio.[21]
. Ti siudad ket napuoran ken naraut idi 1767 babaen ti buyot ti Burma babaen ni Ari Hsinbyushin. Ti impluensia ti India iti Siames a kultura ket sangkapaset idi a resulta ti dagus a pannakaiyasideg dagiti nagkolonia nga Indiano, ngem kangrunaan daytoy a saan a dagus nga inyeg babaen dagiti na-Indiano a pagarian ti Dvaravati, Srivijaya ken Cambodia.[22] Ni E:A Voretzsch ket namatmati a ti Budismo ket napnapanen iti Siam manipud idiay India idi panawen ti Indiano nga Emperador a ni Ashoka iti Maurya nga Imperio ken adayon iti immuna a milenio kalpasan ni Kristo.[22] Kalpasanna ti Tailandia ket inimpluensiaan idi babaen ti Pallava a Dinastia ti abagatan nga India ken ti Gupta nga Imperio ti amianan nga India.[22]
Kalpasan ti pannakatnag ti Khmer nga Imperio idi maika-13 a siglo, dagiti nadumaduma nga estado ket nagdur-as idiay, kas dagiti nadumaduma a pagarian ti Tai, Mon, Khmer ken Malayo, a kas nakitkita kadagiti nadumaduma nga arkeolohiko a sitio ken dagiti atipakto a naiwarwaris kadagiti amin a paset ti dulon ti daga ti Siam. Nupa kasta, sakbay ti maika-12 a siglo, ti immuna a Tailandes wenno Siames nga estado ket tradisional a naikeddeng a ti pagarian ti Budista a pagarian ti Sukhothai, a napundar idi 1238.
Kalpasan ti pannakaapday ken pannakatnag ti Khmer nga Imperio idi maika-13 ken maika-15 a siglo, dagiti Budista a Tai a pagarian ti Sukhothai, Lanna ken Lan Xang (itan ket ti Laos) ketdimmur-asda. Nupay kasta, kalpaan ti maysa a siglo, ti bileg ti Sukhothai ket inatiw idi babaen ti baro a pagarian ti Ayutthaya, a nabangon idi tengnga ti maika-14 a siglo idiay akinbaba a Karayan Chao Phraya wenno panawen ti Menam.
Ti panagpadakkel ti Ayutthaya ket naisentro iti igid ti Menam bayat nga idiay akin-amianan a ginget ti Pagarian ti Lanna ken dagiti bassit a siudad es-estado ti Tai ket nangituray ti lugar. Idi 1431, ti Khmer ketpnanawanna ti Angkor kalapsan idi dagiti puersa ti Ayutthaya ket rinautda ti siudad.[23] Ti Tailandia ket nangitalinaay ti tradision iti panagtagilako kadagiti kaarrubana nga estado, manipud idiay Tsina aginggana idiay India, ti Persia ken dagiti daga ti Arabo. Ti Ayutthaya ketnagablin a maysa kadagiti kasayaatan a sentro ti pagtagilakuan idiay Asia. Dagiti Europeano nga agtagtagilako ket simmangpetda idi maika-16 a siglo ken nangrugi kadagiti Portuges, a sinaruno babaen dagiti Pranses, Olandes ken Ingles.
Kalpasan ti pannakatnag ti Ayutthaya idi 1767 manipud iti Birmano nga Ari a ni Taksin ti Nalatak, ket inyalisna ti kapitolio ti Tailandia idiay Thonburi kadagiti agarup a 15 a tawtawen. Ti agdama panawen ti Rattanakosin iti pakasaritaan ti Tailandia ket nangrugi idi 1782, kalpasan ti pannakabangon ti Bangkok a kas kapitolio ti Chakri a Dinastia babaen ni Ari Rama I ti Nalatak. Segun ti Encyclopædia Britannica, "Ti pagkapat aginggana ti pagkatlo ti populasion dagiti dadduma a lugar ti Tailandia ken Burma ket aadipen idi maika-17 aginggana idi maika-10 a sigsiglo."[24][25]
Uray ti Europeano a panangidagsen, ti Tailandia ket isu laeng ti pagilian ti Abagatan a daya ti saan a nakolonia.[26] Daytoy ket resulta ti napaut a panagsasaruno dagiti makabael a nagturturay kadagiti napalabas nga uppat a siglo a nangibanag ti panagsusuppiat ken irteng a nagbaetan ti Pranses nga Indotsina ken ti Britaniko nga Imperio. Kas resulta, ti agilian ket natalinaay a paglappedan a sona a pagbaetan dagiti parte ti Abagatan nga Asia a nakolonisado babaen dagiti dua a nagkolonia a bileg, ti Gran Britania ken Pransia. Urayno kasta ti akinlaud nga impluensia ketnakaiturongan dagiti reporma idi maika-19 a siglo ken dagiti nangruna a konsesion, tikangrunaan ket ti pannakapukaw ti dakkel a teritorio itibangir a daya ti Mekong kadagiti Pranses ken ti naiyad-addang a panagsagepsep babaen ti Britania ti Peninsula Malayo.
Maika-20 a siglo[urnosen | urnosen ti taudan]
Dagiti napukaw ket kasisigud a nairaman ti Penang ken kanungpalan ti pannakapukaw dagiti uppat a kaaduan a Malayo nga etniko nga akin-abagatan a probinsia, a kalpasanna ket nagbalin a dagiti uppat nga akin-amianan nga estado ti Malaysia, babaen ti Anglo-Siames a Tulag ti 1909.
Idi 1932, ti awan dara a rebolusion nga intignay ti Khana Ratsadon a grupo ti militar ken dagiti opsial ti sibilian ketnagresultaan ti transision ti bileg, idi ni Ari Prajadhipok ket napilit a nangited kadagiti tattao ti Siam ti immuna abatay-lintegda, ken isu ti nagpatinggaan dagiti nagpaut ti adu a siglo iti absoluto a monarkia.
Idi 1939, ti naga ti pagarian iti 'Siam', ket nabaliwan iti Tailandia'.
Sangalubongan a Gubat II[urnosen | urnosen ti taudan]
Idi las-ud ti Sangalubongan a Guba II, ti Imperio ti Hapon ket nangidemanda ti karbengan a mangiballasiw dagiti tropa iti Tailandia idiay prontera ti Malayo. Ti Hapon ket rinautna ti Tailandia idi 8 Disiembre 1941, kadagiti koordinasion kadagiti panagraut iti amin a paset ti Asia, ken nakilaban kadagiti Buyot ti Tailandes kadagiti innem aginggana walo nga oras aginggana idi ni Plaek Pibulsonggram ket nangbilin iti panangisardeng tigubat. Iti nabiit kalpasan dayta, ti Hapon ket ket naikkan idi iti nawaya a panaglabase, ken idi 21 Disiembre1941, ti Tailandia ken Hapon ket nagpirma iti militar a kumadduaan iti sekreto a protokoll, a ti Tokyo ket timmulag a tulonganna ti Tailandia ti mangala manen dagiti napukaw a teritorio kadagiti Britaniko ken Pranses.[27]
Iti nagresultaan, Tti Tailandia ket nangirangarang iti gubat iti Estados Unidos ken ti Nagkaykaysa a Pagarian idi 25 Enero 1942, ken nangrebbeng a "tumulong" iti Hapon iti gubatna a sumuppiat kadagiti Kumadduaan, bayat a nangtartaripato ti aktibo nga anti-Hapon a tignay ti resistansia nga ammo a aks ti Seri Thai. Agarup a 200,000 nga agtrabtrabao a taga-Asia , (nangruna a romusha) ken dagiti 60,000 Kumaduaan a balbalodp ket nagtrabaho iti Perokaril ti Patay ti Tailandia–Burma.[27]
Kalpasan ti gubat, ti Tailandia ket rimmuar a kas kadua ti Estados Unidos. Kasta met dagiti adu nga agrangrang-ay a pagilian iti las-ud ti Nalamiis a Gubat, ti Tailandia ket napan babaen kadagiti dekada iti nariro a politika a nailaslasin babaen dagiti adu a kudeta, a ti maysa a turay ti militar ket sinukatan ti sabali, ngem kanungpalan a nagprogreso a napan iti natalinaay, nadur-as a demokrasia kadagiti tawen ti 1980.
-
Damdamili a naduktalan idiay asideg ti Ban Chiang idiay Probinsia ti Udon Thani, ti kasapaan ket napetsaan iti 2100 BCE.
-
Ti agtayag kadagiti 19 metro a nabalitokan nga estatua iti nakatugaw a Buda idiay Wat Phanan Choeng.
-
Ti 15 nga agtayag a ladawan ni Buda idiay Sukhothai, Phra Achana , nabangon idi maiak-13 a siglo
-
Pinintaan ti Ayutthaya, inbilin babaen ti Kompania ti Olandes a Daya nga India, 1665.
-
Ni Kosa Pan ket nangipresenta ti surat ni Ari King Nara ken Luis XIV idiay Versailles, 1 Septiembre 1686.
Politika ken gobierno[urnosen | urnosen ti taudan]
Ti politika ti Tailandia ket agdama a naar-aramid iti batayan ti batay-linteg a monarkia, a ti Kangrunaan a Ministro ket isu ti daulo ti gobierno ken ti tinawtawid a monarkia ket isu ti daulo ti estado. Ti ukoman ket nawaya kadagiti sanga ti ehekutibo ken ti lehislatibo.
Pakasaritaan ti batay-linteg[urnosen | urnosen ti taudan]
Manipud iti politikal a reporma ti absoluto a monarkia idi 1932, ti Tailandia ket addaan idin kadagiti 19 a batay-linteg ken dagiti dokumento ti linteg.[28][29] Iti amin apaset iti daytoy a panawen, ti porma ti gobierno ket sumakop iti diktadura iti militar aginggana ti elektoral a demokrasia, ngem amin dagiti gobierno ket nangbigbig iti tinawtawid a monarkia a kas ti daulo ti estado.[30][31]
Heograpia[urnosen | urnosen ti taudan]
Iti dagup ti 513,120 kuadrado kilometro (198,120 sq mi),[1] ti Tailandia ket ti maika-51 a kadakkelan a pagilian babaen ti dagup a kalawa. Daytoy ket basbassit tiYemen ken dakdakkel ngem ti Espania.
Ti Tailandia ket pagyanan dagiti nadumaduma a naisalsalumina a heograpiko a rehion, ken sangkapaset a maitunos kadagiti grupo ti probinsia. Ti amianan ti pagilian ket kabanbantayan a lugar ti Kabambantayan ti Tailandes, a ti kanagtuan a puntos ket ti Doi Inthanon idiay Kabambanatayan Thanon Thong Chai iti 2,565 metro (8,415 ft) iti pantar ti baybay. Ti amianan a daya, ti Isan ket buklen ti Banakk Khorat, a nabeddengan iti daya babaen ti Karayan Mekong. Ti sentro ti pagilian ket kaaduan babaen ti predominante a nadalumpinas a ginget ti karayan ti Chao Phraya, ng aagyus idiay [[Golpo ti Tailandia].
Ti akinabagatan a Tailandia ket buklen ti akikid nga Ismo Kra a lumawa idiay Peninsula Malayo. Iti politikal, adda dagiti innem a heograpikal a rehion nga agiddiat kadagiti sabali iti populasion, dagiti batayan a rekurso, dagiti natural a langa ti daga, ken agpang panagdur-as tit sosial ken ekonomia. Ti dibersidad dagiti rehion ket isu ti kaisaluminaa a gupit ti pisikal a pannakaisaad ti Tailandia.
Dagiti Karayan Chao Phraya ken Mekong ket nangrun a a dalan ti danum iti away a Tailandia. Ti industrila a gantingan ti panagpataud kadagiti apit ket agusarda kadagiti karayan ken dagiti tributario. Ti Golpo ti Tailandia ket sakupenna ti 320,000 kuadrado kilometro (124,000 sq mi) ken pakanen babaen dagiti Karayan Chao Phraya, Mae Klong, Bang Pakong, ken Tapi. Daytoy ket mangited iti kontribusion iti sektor ti turismo gapu kadagiti nalitnaw ket ababaw a danum iti igid ti aplaya itiakin-abagatana rehion ti Ismo Kra. Ti akindaya nga aplaya ti Golpo ti Tailandia ket industrial a sentro ti Tailandia nga isu ti nangruna nga adalem a puerto ti pagarian idiay Sattahip ken ti makumikom a komersial a puerto ti Laem Chabang.
Ti Baybay Andaman ket napateg a natural a rekurso gapu ta agsangaili kadagiti nadayeg ken naramen a pagaliwaksayan idiay Asia. Ti Phuket, Krabi, Ranong, Phang Nga, ken Trang ken dagiti islada ket mabirukan amin kadagiti aplaya ti Baybay Andaman ken uray ti tsunami ti 2004, dagita ket makaawis a pagbisitaan dagiti turista manipud iti lawlaw ti lubong.
Dagiti nagibasaran[urnosen | urnosen ti taudan]
- ^ a b c Thailand, CIA World Factbook.
- ^ McCargo, Duncan; Hongladarom, Krisadawan (2004), "Contesting Isan-ness: Discourses of politics and identity in Northeast Thailand", Asian Ethnicity, Taylor & Francis, 5 (2): 219, ISSN 1463-1369, doi:10.1080/1463136042000221898
- ^ David Levinson (1998), Ethnic Groups Worldwide: A Ready Reference Handbook, Oryx Pres, p. 287, ISBN 1-57356-019-7
- ^ Paul, Lewis M.; Simons, Gary F.; Fennig, Charles D. (2013), Ethnologue: Languages of the World, SIL International, ISBN 978-1-55671-216-6
- ^ Barbara A. West (2009), Encyclopedia of the Peoples of Asia and Oceania, Facts on File, p. 794, ISBN 1-4381-1913-5
- ^ "Thailand's new provisional constitution". Thai PBS. 22 Hulio 2014. Naala idi 14 Disiembre 2014.
- ^ CIA World FactBook 2016
- ^ (iti Tailandes) National Statistics Office, "100th anniversary of population censuses in Thailand: Population and housing census 2010: 11th census of Thailand". popcensus.nso.go.th.
- ^ a b c d "Thailand". Internasional a Pundo ti Panguartaan. Naala idi 1 Oktubre 2014.
- ^ "Gini Index". World Bank. Naala idi 2 Marso 2011.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ "Merriam-Webster Online". Merriam-webster.com. 25 Abril 2007. Naala idi 25 Abril 2010.
- ^ "Maysa a Naarian a Bitla dagiti okasion". Worldhop.com a Warnakan. 1996. Naala idi 5 Hulio 2006.
- ^ Ti Tailandia ken ti Banko ti Lubong, ti Banko ti Lubong a panagtaldiap ti pagilian ti Tailandia.
- ^ Ti Guarda, Bariweswes ti Pagilian: Tailandia, 25 Abril 2009.
- ^ TAILANDIA: Dagiti ubbing a Birmano nga imigrante a saan a nakaadal. IRIN Asia. 15 Hunio 2009.
- ^ Narigat a panagadal iti paraiso ti ekspatriado. BBC News. 14 Disiembre 2006.
- ^ Pakasaritaan ti Tailandia (Siam), CSMngt-Thai.
- ^ Eliot, Charles (1921). Ti Gandat a Gutenberg EBook iti Hinduismo ken Budismo, Ti Naipakasaritaan a Panagiladawan, Tom. 3 (iti 3) [EBook #16847]. Londres: Routledge & Kegan Paul Ltd. pp. Kap. xxxvii 1; nagdakamat kadagiti Paammo 189: Ti nagan ket mabirukan kadagiti Champa a sinuratan iti 1050 A.D. ken segun ti Gerini ket agparang idiay Samarade ni Ptolemeo = Sâmaraṭṭha. Kitaen ti Gerini, Ptolemy, p. 170. Ngem ti Samarade ket mairukan idiay asideg ti Bangkok ken mabalin nga awan dagiti Tais iti dayta alugar iti dayta a panawen ni Ptolemeo; ken Paamo 190: Ken isu pay idiay Tengnga nga Asia a Kustana ket agparang a naadal a panagbakkaweng ti nagan a Khotan, a naaramid tapno maikkan ti kayatna a sawen iti Sanskrito.
- ^ จิตร ภูมิศักดิ์ 1976: "ความเป็นมาของคำสยาม ไทย ลาวและขอม และลักษณะทางสังคม ของชื่อชนชาติ" (Jid Phumisak 1976: "Ti Irurumsua para kadagiti Siames a Balikas para iti Thai, Laotiano ken Khmer ken Nakagimongan a Pannakailasin para iti Pagilian a nagnagan")
- ^ Thailand. History. Encyclopædia Britannica Online
- ^ a b c Some Aspects of Asian History and Culture by Upendra Thakur p.157
- ^ "Science news: What happened at Angkor Wat". The Washington Post. 13 Abril 2010.
- ^ Slave-owning societies. Encyclopædia Britannica.
- ^ Slavery in Nineteenth-Century Northern Thailand. Kyoto Review of South East Asia.
- ^ "King, country and the coup". The Indian Express. India. 22 Septiembre 2006. Naala idi 3 Nobiembre 2011.
- ^ a b Werner Gruhl, Imperial Japan's World War Two, 1931–1945, Transaction Publishers, 2007 ISBN 978-0-7658-0352-8
- ^ Bangkok Post: Section 44 is necessary: NCPO. This list contains 2 errors: it states that the 6th constitution was promulgated in 1912 (rather than 1952), and it states that the 11th constitution was promulgated in 1976 (rather than 1974).
- ^ Thanet Aphornsuvan, The Search for Order: Constitutions and Human Rights in Thai Political HistoryPDF (152 KB), 2001 Symposium: Constitutions and Human Rights in a Global Age: An Asia Pacific perspective
- ^ "A list of previous coups in Thailand". Associated Press. 19 Septiembre 2006. Naiyarkibo manipud iti kasisigud idi 24 Pebrero 2009. Naala idi 25 Abril 2010.
- ^ "Raw Data: List of Recent Coups in Thailand's History". Fox News. 19 Septiembre 2006. Naiyarkibo manipud iti kasisigud idi 6 Hulio 2008. Naala idi 25 Abril 2010.
Dagiti silpo ti ruar[urnosen | urnosen ti taudan]
Midia a mainaig iti Tailandia iti Wikimedia Commons
Pakaammo ti panagbiahe idiay Tailandia manipud iti Wikivoyage (iti Ingles)
- Kitaen ti Tailandia iti Proyekto ti Nawaya a Direktorio (iti Ingles)
- Tailandia a naikabil iti The World Factbook (iti Ingles)
- Thaigov.go.th Gobierno ti Tailandia


text:
Monday, July 30, 2012
CUTTING OF THE RIBBON, NAGATENDAR NI MAYOR EDIBOY
Cabugao, Ilocos Sur – Naaramid ti pannakabendision ken pannakagetteng ti laso a mangipalnaad ti pannakaisibro ti baro a pasdek-pagadalan iti Sisim National High School ita a Hulio 30, 2012 iti mismo a sango ti baro a pasdek iti Compound ti Sisim National High School.
Daytoy a baro a pasdek ket nagun-od babaen iti panangilungalong ni Mayor Edgardo “Ediboy” S. Cobangbang, Jr. iti nasged a kalikagum dagiti Teaching Staff nga idauluan ni Mrs. Rosemelinda D. Baclig, nagannak ken lumugar nga idauluan ni Brgy. Captain Ruben Siruno ti Barangay Sisim manipud iti Department of Education.
Nagatendar met dagiti agad-adal, nagannak, lumugar ken naggapu iti kabangibang a barangay nga adda pagad-adalenna iti Sisim NHS.
Iti panagsaritana, dinayaw ni Dr. Romeo Berzabal, EPS 1 (Science) a nangibagi ken ni Dr. Marino S. Baytec, Ed. D. CSEE, Division Superintendent iti panagiwardas ni OIC Head Teacher Rosemelinda D. Baclig iti pagsayaatan ti pagadalan, mangisursuro ken ubbing ket imbatadna a manayonan ti agisuro ditoy tapno maisagut met ni Mrs. Baclig.
Impasagepgep ti Opisial ti DepEd ti kaipapanan ti “Accessible Quality Education” a programa ti DepEd ken iti Gobierno Nasional. Maigunamgunam a manayonan ti eskuela ken agisuro kas panagsagana ti programa ti P-Noy Administration iti K 12. Binigbigna pay ti tulong nga aggapu iti LGU ken Kongresional a mangan-anay iti dadduma pay a kasapulan ti programa ti Edukasion partikular iti Sisim NHS.
Sipapakumbaba ni Mayor Ediboy a nangibaga a naikkan ti talek nga agidaulo ket isublina met la dayta a talek babaen iti napudno a serbisiona para iti umili. Binigbig ti Alkalde ti pateg ti panagtitinulongda iti LGU a mangipaay ti pagsayaatan ti pagadalan ti Sisim NHS.
Ingunamgunam ti Alkalde kadagiti nagannak ken agad-adal a maysa a napateg nga oportunidad ti pannakaisaad ti pagadalan ti haiskul ditoy a deppaar. Ket kasapulan a probitsarenda dagiti serbisio a kasapulanda nga itden dagiti adda iti Gobierno ta pagrebbenganda a tumulong iti pagimbaganda nangruna iti benneg ti Edukasion.
Naiballaet dagiti intermission number dagiti agad-adal a nangparagsak ti programa. Nagyaman ni Brgy. Captain Ruben Siruno iti LGU ken DepEd iti nainayon manen a pagimbagan iti pageskuelaan ti haiskul iti Sisim iti panangserrana iti programa.
Addada met a nagatendar da Ms. Beth Tabin, Supply Officer ti DepEd, opisiales ti barangay ken dadduma nga organisasion iti Barangay Sisim iti nasao a seremonia. # (Web In-Action)
Posted by Bayan ng Cabugao, Ilocos Sur at 4:30 PM
Subscribe to: Post Comments (Atom)


text:
Iti naangay a 2014 1st Local Development Council Meeting itay nabiit, nadakamat ken imbatad ni Mayor Edgardo “Ediboy” S. Cobangbang, Jr. iti plano ti Gobierno Munisipal a mapagbalin nga “Sports Center” daytoy a disso ti pasilidad ti Sports agsipud ta manamnana a maikkan pay kadagiti mainayon nga sports facilities a kasapulan tapno maangay ti maysa nga sports event ditoy.
Innayon met ni Mr. Ronel M. Ubaldo, Sports Coordinator ti DepEd Cabugao nga addanton manamnama a pagsanayan dagiti Atleta tapno maisaganada a nalaing/maperpektoda dagiti paglainganda kadagiti pakaisalipanda nga sports events nga ang-angayen ti DepEd.
Ita pay, pagyamyamanan ni Mr. Ubaldo agraman dagiti Atleta nga ubbing ken agtutubo iti Gobierno Munisipal nga idauluan ni Mayor Ediboy ta maes-establisaren dagiti kasapulan a pasilidad a mangtubay iti laing dagiti Atleta iti Cabugao para iti masakbayan. # (Web In-Action)


text:
Silulukaten ti bonus a pasalip, ti Salip iti
Daniw a mairuknoy iti RFAAFIL,
kas paset ti pannakarambak ti maika-10 a tawen ti RFAAFIL. Maaramat
ti opisial a Facebook account ti RFAAFIL - www.facebook.com/rfaafil
- daytoy a pasalip.
Dagiti
pagannurotan:
1.
Silulukat ti salip kadagiti mannaniw iti Iluko.
2.
Agatiddog ti daniw iti di ab-ababa ngem 20 a linia. Mabalin a maysa wenno
dua a daniw ti isalip ti kada mannaniw. Masapul nga orihinal ken di
pay naipablaak iti uray ania a magasin, pagiwarnak wenno Internet.
3.
Nawaya ti mannaniw a mangsurat iti estilo wenno pannakasukog ti daniwna.
Ngem nasken a ti daniw ket mairuknoy iti RFAAFIL.
4.
Adda karbengan ti esponsor a mongiposte a dagus iti maisalip a daniw
iti Facebook account ti RFAAFIL ken mangilibro wenno mangipablaak
kadagiti mapadayawan a daniw iti magasin wenno iti Internet
(rfaafil.com) nga awan ti sungsungbatanna iti mannaniw. Agtalinaed
ketdi ti copyright iti autor.
5.
Mabalin nga aramaten ti mannaniw ti pudno a naganna wenno aglinged latta
iti parbo a naganna. No agaramat ni mannaniw iti parbo a nagan, saanto
a maibutaktak ti kinaasinona malaksid no mapadayawan ti daniwna.
6.
Ti secretariat ti RFAAFIL ken dagiti reader ti Facebook ti RFAAFIL ti
mangpili kadagiti mapadayawan a daniw.
7.
Dagiti gunggona: Umuna, P2,500.00 ken sertipiko; Maika-2, P2,000.00 ken
sertipiko; Maika-3, P1,500.00 ken dua a consolation prize a sag-P1,000.00
ken sertipiko. Mabalin a mangabak ni mannaniw iti dua a premio.
Maipaay met ti Reader’s Choice Award iti daniw a magustuan dagiti
Facebook readers ken makapuntos iti adu a LIKE. Umawat ti mapadayawan
iti P2,500.00 ken sertipiko.
8.
Mapadayawanto dagiti mangabak inton kalgaw ti 2012.
9.
Ipatulod ti pakisalip babaen ti e-mail. Iturong iti rfaafil@hotmail.com
ken admin@rfaafil.com. Wenno nasaysayaat no ipaskil
iti message board wenno iti wall ti Facebook ti RFAAFIL.
10.
Nasken a mai-e-mail wenno maiposte iti Facebook ti RFAAFIL ti pakisalip
iti di naladladaw ngem Enero 31, 2012. Nasaysayaat no nasapsapa
a maidatag ti pakisalip.


text:
Monday, July 4, 2016
FEDERATED DAY CARE/PARENTS SERVICE GROUP MEETING, NAANGAY
Cabugao, Ilocos Sur – Naangay ti eleksion ken miting dagiti Day Care Teacher ken dagiti Presidente ti Asosasion ti Day Care iti tunggal barangay idi Hulio 1, 2016 iti Municipal Conference Building, Cabugao, Ilocos Sur.
Naluktan ti reorganizational meeting iti ababa a kararag babaen iti maysa a Day Care Worker sa nagsarita ni Mrs. Lydia S. Gazmen, MSWD Officer ti LGU-Cabugao. Dinakamat ni Mrs. Gazmen ti agtultuloy a panagpartner ti Day Care Worker ken dagiti nagannak a mangitandudo iti pagsayaatan dagiti ub-ubbing.
Imbagana pay nga adda ti MOA ti DepEd ken ti MSWDO nga ag-kinder ti ubing no agtawenen ti 5 agsipud ta 3-4 laengen ti tawenna ti mabalin nga ag-Day Care. Imbagana pay a saan koma a pagkomperaren ti kabaelan ti Day Care Worker iti Kinder Teacher ta adda kabukbukodan dagitoy a module iti panagisuroda.
Nagkaykaysaan pay dagiti nagannak ken Day Care Worker nga agtinnulongda a mangiturong kadagiti ubbing nga agbasa tapno mapadur-as iti kabaelanda nga agadal.
Nagatendar ni Mayor Josh Edward S. Cobangbang iti nadakamat a miting. Kimmablaaw ken nagyaman. Dinayawna iti napintas a panagtunos dagiti nagannak ken mangisursuro. Innayonna a kaikarianda a makomplementaran dagitoy a kinagaget dagiti mangtartarabay iti panagsayaat dagiti ubbing.
Dagiti nabutosan nga Opisiales ti Federated DCPSG ita a tawen 2016 ket dagiti sumaganad:
Presidente – Jonalyn Tabula
Vice President –Teresita Savella
Secretary – Jean Serna
Assistant Secretary – Caeselyn Sardeng
Treasurer – Mary-ann Elepante
Auditor – Kenneth Torres
Business Managers:
Enrique Pablico, Jr.
Elbert Serrano
Jerome Sinampaga
Jenieper Sablay
PIO:
Mildred Tadeja. # (Web In-Action)
Posted by Bayan ng Cabugao, Ilocos Sur at 4:12 PM
Subscribe to: Post Comments (Atom)


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Nehemias 5:1-19
5 Nupay kasta, naadda ti maysa a dakkel nga ikkis+ dagiti umili ken ti assawada a babbai maibusor kadagiti kakabsatda a Judio.+2 Ket adda idi dagidiay nagkunkuna: “Ti annakmi a lallaki ken annakmi a babbai itedmi a kas tani tapno makaalakami iti bukbukel ket mangan ken agtalinaedkami a sibibiag.”+3 Ket adda idi dagidiay nagkunkuna: “Dagiti talonmi ken dagiti kaubasanmi ken dagiti balaymi itedmi a kas tani+ tapno makaalakami iti bukbukel bayat ti kinakirang ti taraon.”4 Ket adda idi dagidiay nagkunkuna: “Bimmulodkami iti kuarta maipaay iti impuesto ti ari+ kadagiti talonmi ken kadagiti kaubasanmi.+5 Ket ita ti lasagmi kas met laeng iti lasag dagiti kakabsatmi;+ ti annakmi kas met laeng iti annakda, ngem adtoy ti annakmi a lallaki ken ti annakmi a babbai pagbalbalinenmi nga ad-adipen,+ ket adda sumagmamano iti annakmi a babbai a napagbalinen; ket awan pannakabalin iti im-imami bayat a dagiti talonmi ken dagiti kaubasanmi kukua ti sabsabali.”6 Ita nakaungetak unay apaman a nangngegko ti ikkisda ken dagitoy a sasao.7 Gapuna ti pusok nagut-utob iti unegko, ket rinugiak ti agsapul iti biddut+ kadagiti natan-ok ken dagiti diputado nga agtuturay, ket kinunak kadakuada: “Am-am+ ti kalkalikagumanyo, tunggal maysa manipud bukodna a kabsat.”Kanayonanna, nangyurnosak iti dakkel nga asamblea maigapu kadakuada.+8 Ket kinunak kadakuada: “Datayo ginatangtayo a binawi+ dagiti bukodtayo a kakabsat a Judio a nailako kadagiti nasion, agingga nga adda iti pannakabalintayo; ket kabayatanna dakayo ilakoyonto kadi dagiti bukodyo a kakabsat,+ ket masapul kadi a mailakoda kadatayo?” Gapu itoy napaumelda, ket saanda a nakasarak iti maysa a sao.+9 Ket intultuloyko a kunaen: “Ti banag nga ar-aramidenyo saan a naimbag.+ Saan aya a rebbeng a magnakayo iti panagbuteng+ iti Diostayo+ gapu iti panangumsi+ dagiti nasion, dagiti kabusortayo?+10 Ket siak met, ti kakabsatko ken dagiti katulongak agpapautangkami iti kuarta ken bukbukel iti tengngada. Idiantayo koma, pangngaasiyo, daytoy panagpautang nga addaan patubo.+11 Pangngaasiyo, iti daytoy nga aldaw isubliyo kadakuada dagiti talonda,+ dagiti kaubasanda, dagiti kaolibuanda ken dagiti balayda, ken ti apagkasangagasut ti kuarta ken ti bukbukel, ti baro nga arak ken ti lana a kalkalikagumanyo kas patubo manipud kadakuada.”12 Iti daytoy kinunada: “Agisublikamto,+ ket awanto ti kiddawenmi a maisubli manipud kadakuada.+ Aramidenminto nga apagpag-isu kas iti sasawem.”+ Gapuna inayabak ti papadi ket pinagsapatak ida nga aramidenda ti maitunos itoy a sao.+13 Kasta met, ti sab-okko winagwagko ket kalpasanna kinunak: “Iti kastoy a pamay-an wagwagen koma ti pudno a Dios manipud balayna ken manipud nagun-odna a sanikua ti tunggal tao a saan a mangitungpal itoy a sao; ket iti kastoy a pamay-an isu agbalin koma a naiwagwag ken ongaong.” Iti daytoy kinuna ti intero a kongregasion: “Amen!”+ Ket rinugianda nga idaydayaw ni Jehova.+ Ket dagiti umili inaramidda ti maitunos iti daytoy a sao.+14 Sabali pay a banag: Manipud iti aldaw a pinarebbengannak nga agbalin a gobernadorda+ iti daga ti Juda, manipud iti maikaduapulo+ a tawen agingga iti maikatallopulo ket dua+ a tawen ni Artaxerxes+ nga ari, sangapulo ket dua a tawen, siak ken ti kakabsatko saanmi a kinnan ti tinapay a maiparbeng iti gobernador.+15 No maipapan kadagiti immun-una a gobernador iti kasakbayak, pinadagsenanda dagiti umili, ket inal-alaanda ida iti uppat a pulo a siklo a pirak maipaay iti tinapay ken arak iti inaldaw. Kasta met, dagiti met laeng katulonganda inturayanda dagiti umili.+ No maipapan kaniak, saanko nga inaramid ti kasta+ maigapu iti panagbuteng iti Dios.+16 Ket, kanayonanna, iti trabaho iti daytoy a pader timmulongak,+ ket saankami a gimmun-od iti talon;+ ket amin dagiti katulongak naummongda a sangsangkamaysa sadiay maipaay iti trabaho.17 Ket dagiti Judio ken dagiti diputado nga agtuturay, sangagasut ket limapulo a lallaki, ken dagidiay um-umay kadakami manipud kadagiti nasion nga adda iti aglikmutmi addada idi iti lamisaanko.+18 No maipapan iti daydiay maisagana idi iti inaldaw, maysa a toro, innem a napili a karnero ken dagiti tumatayab ti naisagana a maipaay kaniak, ket maminsan iti kada sangapulo nga aldaw isuamin a kita ti arak+ a naruay. Ket mairaman iti daytoy saanko a kinalikaguman ti tinapay a maiparbeng iti gobernador, agsipud ta nadagsen ti panagserbi a naiparabaw iti daytoy nga ili.19 Lagipem maipaay kaniak,+ O Diosko, maipaay iti pagimbagan,+ ti amin nga inaramidko maigapu iti daytoy nga ili.+


text:
Insurhensia (dagiti makannigid a kakailiantayo) ti kangrunaan a parikut iti gobierno ditoy Ilocos Norte idi dekada ‘70 aginggat dekada ‘90. Nagbaliw ti pul-oy ti angin. Illegal a droga ti simmublat a problema ti kagimongan. Di mailibak a permi nga agraira ti panagwaras ti maiparit nga agas a kas shabu ken marijuana a mangdadael ti salun-at ti tao nangnangruna dagiti agtutubo.
Itay nabiit, unos ti makalawas laeng 134 gramo a droga nga agbalor ti P809,984 ti nakumpiskar ti polisia ditoy Ilocos Norte. Napinget ti kampania kontra droga nga isaysayangkat ti Philippine National Police ditoy luglugartayo. Saludarantayo ida gapu ti anep ken karadkadda a mangipatpatungpal iti nasa-o nga anti-drug campaign.
Numan pay kasta, di met agparbeng dagiti drug dealers ken drogista. Ammoda a basol a kriminal ti aglako ti droga ngem ala latta tapno adda pirak a pangbiagda ti pamiliada wenno pangmentenar ti bisioda. Kinakurapay ti maysa a rason no apay a sirkenda ti ania man a klase ti pagkakuartaan. Kaptenda uray natadem a banag. Ti pagsasa-o iti Tagalog: “Kapit sa patalim”.
Segun ti rekord iti Ilocos Norte Provincial Jail, ginasot dagiti balud dita karsel, kaadduanna kadakuada droga ti sangsangguenda a kaso kriminal. No dida malusotan ti kasoda dita korte, agtungpalda a mabalud idiay New Bilibid Prison, Muntinlupa, Rizal.#


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Proverbio 31:1-31
31 Ti sasao ni Lemuel nga ari, ti nadagsen a mensahe+ nga inted kenkuana ni inana kas pangpalinteg:+2 Ania ti sasawek, O anakko, ket ania, O anak ti tianko,+ ket ania, O anak dagiti karik?+3 Saanmo nga ited ti kiredmo kadagiti babbai,+ wenno uray ti daldalanmo iti mangiturong iti pannakapunas ti ar-ari.+4 Saan nga agpaay iti ar-ari, O Lemuel, saan nga agpaay iti ar-ari ti iyiinum iti arak wenno kadagiti nangato nga opisial ti panangikuna: “Sadino ti ayan ti makabartek nga inumen?”+5 tapno ti maysa saan koma nga uminum ket malipatanna no ania ti naibilin ket ballikugenna ti irupir ti asinoman iti annak ti rigat.+6 Mangtedkayo iti makabartek nga inumen iti daydiay dandani mapukawen+ ken arak kadagidiay a sipapait ti kararuada.+7 Bay-anyo nga uminum ti maysa ket lipatenna ti kinakurapayna, ket bay-anyo a saanen a lagipen ti maysa ti bukodna a pakariribukan.8 Luktam ta ngiwatmo iti daydiay umel,+ iti irupir dagidiay amin nga aglablabas.+9 Luktam ta ngiwatmo, mangukomka a sililinteg ket irupirmo ti kalintegan daydiay naparigatan ken daydiay napanglaw.+א [ʼAʹlef]10 Ti makabael nga asawa a babai siasino ti makasarak?+ Ti pategna adayo nga ad-adda ngem iti pateg dagiti korales.ב [Beth]11 Ti puso ti makinkukua kenkuana nangikabil kenkuana iti panagtalek, ket saan nga agkurang ti gunggona.+ג [Giʹmel]12 Isu ginunggonaanna iti naimbag, ket saan a dakes, iti amin nga al-aldaw ti panagbiagna.+ד [Daʹleth]13 Nagsapul iti delana ken lienso, ket agaramid iti aniaman a pakaragsakan dagiti imana.+ה [Heʼ]14 Nagbalin a kas kadagiti barko ti komersiante.+ Manipud adayo iyegna ti taraonna.ו [Waw]15 Bumangon met bayat a rabii pay laeng,+ ket mangted iti taraon iti sangakabbalayanna ken ti naibilin a bingay kadagiti agtutubona a babbai.+ז [Zaʹyin]16 Inut-utobna ti maysa a talon ket ginun-odna dayta;+ manipud iti bunga dagiti imana isu nagmula iti kaubasan.+ח [Cheth]17 Dagiti padingpadingna binariksanna iti pigsa, ket pakirdenna dagiti takiagna.+ט [Teth]18 Nariknana a ti panagtagilakona ket naimbag; ti pagsilawanna saan a maiddep iti rabii.+י [Yodh]19 Dagiti imana inyunnatna iti ungkal, ket dagiti bukodna nga ima iggamanda ti takbian.+כ [Kaf]20 Ti dakulapna inyukradna iti daydiay naparigatan, ket dagiti imana inyunnatna iti daydiay napanglaw.+ל [Laʹmedh]21 Isu saan nga agbuteng maipaay iti sangakabbalayanna gapu iti niebe, ta ti intero a sangakabbalayanna sikakawesda kadagiti nagrutap a kawes.+מ [Mem]22 Dagiti abbong ti idda+ inaramidna maipaay kenkuana. Ti pagan-anayna naaramid iti lienso ken delana a natinaan iti lumabaga a purpura.+נ [Nun]23 Ti makinkukua kenkuana+ maysa nga am-ammo kadagiti ruangan,+ no makikatugaw kadagiti lallakay iti daga.ס [Saʹmekh]24 Nangaramid pay kadagiti makin-uneg a kawes+ ket inlakona ida, ken nangted iti sinsinturon kadagiti agtagtagilako.ע [ʽAʹyin]25 Pigsa ken kinangayed isuda ti pagan-anayna,+ ket isu agkatawa iti masanguanan nga aldaw.+פ [Peʼ]26 Ti ngiwatna linuktanna buyogen ti kinasirib,+ ket ti linteg ti naayat a kinamanangngaasi adda iti dilana.+צ [Tsa·dheʹ]27 Ay-aywananna ti ar-aramid ti sangakabbalayanna, ket ti tinapay ti kinasadut saanna a kanen.+ק [Qof]28 Bimmangon ti annakna ket kinunada nga isu naragsak;+ ti makinkukua kenkuana bumangon, ket isu idaydayawna.+ר [Resh]29 Adu ti annak a babbai+ a nakaipakita iti pannakabael, ngem sika—linab-awam ida amin.+ש [Shin]30 Ti kayaw mabalin nga ulbod,+ ken ti kinalibnos mabalin nga ubbaw;+ ngem ti babai nga agbuteng ken Jehova isu ti makagun-od iti dayaw maipaay iti bagina.+ת [Taw]31 Ikkanyo iti bunga dagiti imana,+ ket isu idaydayaw koma dagiti aramidna uray kadagiti ruangan.+


text:
Wednesday, April 5, 2017
EMERGENCY SHELTER ASSISTANCE, INAWAT TI BIKTIMA TI URAM
Cabugao, Ilocos Sur – Inawat ni Mr. Frederick Addongay nga agnaed iti Barangay Sisim, Cabugao, Ilocos Sur ti gatad a naggapu iti Department of Social Welfare and Development Field Office (DSWD FO1). Naikkan ti tulong ti Recipient manipud iti nadakamat nga Ahensia babaen iti panangiyawat ni Mrs. Bernadette Arcangel.
Naaramid ti Turnover iti naited a Tseke iti Opisina ni MSWD Officer Mrs. Lydia S. Gazmen iti LGU, Cabugao, Ilocos Sur idi Abril 3, 2017. # (Web In-Action)
Posted by Bayan ng Cabugao, Ilocos Sur at 10:09 AM
Subscribe to: Post Comments (Atom)


text:
August 29, 2016
Panagala iti Arasa
PANAGALA ITI ARASA. Ak-akasen ni Joel Carillo, maysa a mangngalap iti Caroan, Gonzaga, Cagayan, ti tillem nga impakatna iti karayan. Daytoy ti masansan nga us-usaren dagiti agal-ala iti arasa (rasa). Ikkanda iti appan iti tengngana sa akasenda kalpasan ti sumagmamano a minuto. Ngem saan laeng a dadakkel nga arasa ti maal-ala ti tillem. Uray met dagiti babassit (wenno an-annak) nga aw-awaganda iti rissing a mailako iti P2 agingga iti P8 segun iti kadakkelna. Malaksid iti tillem, us-usarenda met ditoy ti tallakeb wenno attak a pagala iti arasa. (Roselyn C. Campano)
(Naipablaak iti Bannawag, Septiembre 5, 2016 a bilang.)
Subscribe to: Post Comments (Atom)


text:
Kolkata
Ti Kolkata /kɒlˈkætə/, wenno Calcutta /kælˈkʌtə/, ket isu ti kapitolio ti Indiano nga estado ti Laud a Bengal. Daytoy ket mabirukan idiay daya nga igid ti karayan Hooghly, daytoy ti kangrunaan a sentro ti komersio, kultura, ke edukasion ti Daya nga India, bayat a ti Puerto ti Kolkata ket isu ti kaduogan nga agtigtignay a puerto ti India ken ti pay is-isu a kangrunaan a puerto ti karayan. Manipud idi 2011, ti siudad ket adda dagiti 4.5 a riwriw nga agtataeng; ti urbano nga aglomerasion, a buklen ti siudad ken dagiti suburbona, ket pagtaengan idi dagiti agarup a 14.1 riwriw a tattao, a makaaramid daytoy ti maikatlo a kaaduan ti populasionna a metropolitano a lugar idiay India. Manipud idi 2008, ti ekonomia a mapataudna a rinukod babaen ti dagup ti domestiko a produkto ket nairanggo a maikatlo kadagiti siudad ti Abagatan nga Asia, kalpasan ti Mumbai ken Delhi.[4] A kas maysa a dumakdakkel a metropolitano a siudad iti maysa nga agrangrang-ay a pagilian, ti Kolkata ket sangsanguenna dagiti adu a panagrugit ti urbano, kapusek ti trapiko, kinapanglaw, kaadu unay ti populasion, ken dagiti dadduma pay a lohistiko ken sosioekonomiko a parikut.
Idi naladaw a maika-17 a siglo, dagiti tallo a purok a sinaruno nagtaudan Kolkata ket tinurayan idi babaen ti Nawab ti Bengal babaen ti Mughal a suzerainty. Kalpasan ti panangited ti Nawab ti Kompania ti Daya nga India ti lisensia ti panagplaklako iid 1690,[5] ti lugara ket naparang-ay idi babaen ti Kompania iti immadadu a napasammakedan a kuartel ti tagtagilako. Ti Nawab Siraj ud-Daulah ket sinakupna ti Kolkata idi 1756, ken ti KOmpania ti Daya nga India ket naalana manen ti simmaruno a tawen ken babaen idi 1772 daytoy ket nagipagarup ti napno a kinturay. Babaen ti Kompania ti Daya nga India ken kalpasan daytoy babaen ti Britaniko a Raj, ti Kolkata ket nagserbi a kapitolio ti India aginggana idi 1911, idi dagiti naipagarup a heograpiko a pakaatiwan, a mairaman ti dumakdakkel a natinalismo idiay Bengal, ket nangiturong ti panakaiyalsi ti kapitolio idiay Baro a Delhi. Ti siudad ket sentro idi ti Indiano a tignay ti panagwayawaya; daytoy ket agtultuloy a lugar dagiti kontemporario a politika ti estado. Kalpasan ti panakaway ti India idi 1947, ti Kolkata—nga isu idi ti sentro ti moderno nga Indiano nga edukasion, siensia, kultura, ken politika ket nakasaksi kadagiti dekada ti relatibo a pannakatalinaay ti ekonomiko. Manipudidi nasap a tawtawen ti 2000, ti maysa a panagrugso ti ekonomiko ket nangipapardas ti panagpadakkelna.
A kas ti pakatengngaan ti maika-19 ken nasapa a maika-120 a siglo ti Bengal a Renasimiento ken ti maysa nadumaduma a relihioso ken etniko a sentro ti kultura idiay Bengal ken India, ti Kolkata ket nakabangon kadagiti lokal a tradision iti drama, arte, pelikula, teatro, ken literatura a nakagun-od kadagiti adu nga agbuybuya . Adu kadagiti tattao manipud idiay Kolkata—kadagitoy ket dagiti adu a laureado ti Nobel kadagiti arte, dagiti siensia, ken dagiti dadduma a a paspaset, bayat a ti Kolkata a kultura ket mangilanglanga kadagiti idiosinkrasia a mangiraman ti naisangsangayan nga asideg nga agkakaarruba (paras) ken nawaya nga estilo a a pannakisinnukat ti saririt (adda). Ti bingay ti Laud a Bengal iti Bengali nga industria ti pelikula ket naikuartel ditoy a siudad, a mangsangsangaili pay kadagiti adda ti nailian a kinapangruna a nararaeman a patakder ti kultura, a kas ti Akademia dagiti Napino nga Arte, ti Victoria a Paglaglagipan, ti Asiatiko a Kagimongan, ti Indianpo a Museo, ken ti Nailian a Biblioteka ti India. Urayno daytoy ket pagtaengan dagiti nangruna a pasamak ken negosio ti kriket, ti Kolkata ket maigiddiat manipud kadagiti sabali a siudad ti India babaen ti panakaitedna ti kinapnagruna ti pútbol ken dagiti dadduma pay nga ay-ayam.
Etimolohia[urnosen | urnosen ti taudan]
Ti balikas aKolkata ket naala manipud ti Bengali a tern=mino ti Kolikata [ˈkolikat̪a] (কলিকাতা), ti nagan ti maysa kadagiti purok a a naam-ammuan idi sakbay ti isasangpet dagiti Britaniko, idiay lugar a dimtengan a nakabangonan ti siudad; dagiti dua pay a sabali a purok ket ti Sutanuti ken Govindapur.[6] Ti termino a Kolikata ket naipanpanunotan a sabali a kita ti Kalikkhetro [ˈkalikʰːet̪ro] (Bengali: কালীক্ষেত্র), a kayatna asaoen ket "Talon ni[ti diosa] Kali". Iti pay pagpilian, ti nagan ket mabalin a naala manipud ti Bengali a termino ti kilkila (Bengali: কিলকিলা), wenno "dalumpinas a lugar".[7] Ti nagan ket mabalin a nagtaud kadagiti balikas ti khal [ˈkʰal] (Bengali: খাল) a kayatna a sawen ket "kanal", a sinaruno babaen ti kaṭa [ˈkata] (Bengali: কাটা), a kayatna asaoen ket "nakali".[8] Segun ti sabali pay a teoria, ti lugar ket nangipangpangruna ti panagpataud ti apog wenno koli chun [ˈkolitɕun] (Bengali: কলি চুন) ken coir wenno kata [ˈkat̪a] (Bengali: কাতা); isu nga, daytoy ket tinawtawagn ti Kolikata [ˈkolikat̪a] (Bengali: কলিকাতা).[7] While the city's name has always been pronounced Kolkata [ˈkolkat̪a] (Bengali: কলকাতা) or Kolikata [ˈkolikat̪a] (Bengali: কলিকাতা) iti Bengali, ti nainggles a porma ti Calcutta ket isu idi ti opisial a nagan aginggana idi 2001, idi daytoy ket nabaliwan ti Kolkata tapno maipada ti Bengali a pannakabalikas.[9]
Dagiti nagibasaran[urnosen | urnosen ti taudan]
- ^ "Ni Sovan Chatterjee ket isunto ti baro a mayor ti Kolkata". Hindustan Times. Baro a Delhi. 6 Hunio 2010. Naala idi 26 Abril 2011.
- ^ "Ti maysa a doktor ket isunto ti sumaruno nga alguasil". Times of India. Baro Delhi. 5 Enero 2011. Naala idi 27 Enero 2012.
- ^ "Ni Pachnanda ket napili a kas ti baro a Komisioner ti Polis". The Telegraph. Kolkata. 17 Marso 2011. Naala idi 26 Pebrero 2012.
- ^ "GDP ti panakairanngo ti sangalubongan a siudad 2008–2025". Pricewaterhouse Coopers. Nobiembre 2009. pp. 31–32. Naala idi 20 Nobiembre 2009.
- ^ Dutta, K.; Desai, A. (Abril 2008). Calcutta: tikultural a pakasaritaan. Northampton, Massachusetts, US: Interlink Books. pp. 9–10. ISBN 978-1-56656-721-3.
- ^ Chakravorty, Sanjoy (2000). "From colonial city to global city? The far-from-complete spatial transformation of Calcutta". Iti Marcuse, Peter; Kempen, Ronald van. Globalizing cities: a new spatial order?. Oxford, UK: Blackwell Publishing. pp. 56–77. ISBN 0-631-21290-6.
- ^ a b Chatterjee, S.N. (2008). Water resources, conservation and management. New Delhi: Atlantic Publishers and Distributors. p. 85. ISBN 978-81-269-0868-4. Naala idi 29 Enero 2012.
- ^ Nair, P. Thankappan (1986). Calcutta in the 17th century. Kolkata: Firma KLM. pp. 54–58.
- ^ Easwaran, Kenny. "Dagiti politika ti panagbalbaliw ti nagan idiay India". Pasilidad ti Nawaya a Komputasion, Unibersidad ti California idiay Berkeley. Naiyarkibo manipud iti kasisigud idi 19 Hulio 2011. Naala idi 26 Enero 2012.
Dagiti silpo ti ruar[urnosen | urnosen ti taudan]
Midia a mainaig iti Kolkata iti Wikimedia Commons
- Munisiio a Korporasion ti Kolkata
- Kitaen ti Kolkata iti Proyekto ti Nawaya a Direktorio (iti Ingles)
- Kolkata Encyclopædia Britannica


text:
Ti Svalbard ket maysa a
purpúro idiay
Artiko, a nagbuklan ti kaamianan a paset iti
Norwega. Mabirukan daytoy iti amianan iti kangrunaan a daga ti
Europa, ti tengnga a nagbaetan ti kangrunaan a daga ti Norwega ken ti
Amianan nga Ungto. Dagitoy a grupo ti is-isla ket nakasakup da manipud ti
74° aginggana ti
81° amianan a latitud (ti kaunegan ti
Sirkulo ti Artiko), ken manipud ti
10° aginggana ti
35° daya longitud. Ti
Spitsbergen ket isu ti kadakkelan nga isla, a sarunuen babaen ti
Nordaustlandet ken
Edgeøya. Ti administribo a sentro ket ti
Longyearbyen, ken dagiti pagtaengan ket mairaman ti Ruso a pagminaan a komunidad ti
Barentsburg, ti pagsukisokan a komunidad iti
Ny-Ålesund ken ti pagminaan a lugar iti
Sveagruva. Ti purpuro ket tinurayan babaen ti
Gobernador iti Svalbard.
Dagit isla ket immunada a maus-usar a kas
balienero a kampo idi maika-17 ken maika-18 a siglo, a ti kalpasanna ket pinanawan da dagitoy. Ti
Panagmina ti karbon ket nangrugi iti damo ti maika-20 a siglo, ken addaan dagiti permanente a komunidad ti naipabangon. Ti
Tulag a Spitsbergen iti 1920 ket maibigbigan na ti Noewego a panakaturay, ken ti 1925
Svalbard a Tignay ket nagpabalin ti Svalbard a napno a paset iti Pagarian iti Norwega. Daytoy a tignay ket isu pay ti nagpabangon ti Svalbard a kas
nawaya a sona ti ekonomia ken maysa a
demilitarisado a sona. Ti Norwego a
Store Norske ken ti Ruso nga
Arktikugol ket isuda laeng dagiti agminmina a kompania ti nabati kadagitoy nga is-isla. Ti panagsukisok ken turismo ket isun ti nagbalin a kangrunaan nga industria. Dagiti dua a kangrunaan a pasilidad ti panagsukisok ket ti
Unibersidad a Sentro idiay Svalbard ken ti
Svalbard Global Seed Vault. Awan dagiti kalkalsada a mangisilpo kadagitoy a pagtaengan; imbes ket agususarda iti niebe a pagluganan, eroplano, ken banbanka nga agserserbi a pagluganan kadagitoy a komunidad. Ti
Eropuerto ti Svalbard , Longyear ket agserserbi a kas ti kangrunaan a pagsangladan kadagiti dadduma a paset ti Europa.


text:
TULADENYO TI PAMMATIDA | JOSE
“Kasano Koma a Maaramidko Daytoy Dakkel a Kinadakes?”
ANG-ANGSENEN ni Jose ti nadagaang, nabara nga angin, ken masaysay-upna ti banglo dagiti sabong a lotus ken dadduma pay a mulmula iti danum. Kaduana ti grupo dagiti komersiante a mangdaldaliasat kadagiti kapatagan iti nalawa a wangawangan ti Nilo. Iladawanmo iti panunotmo dagiti agsasaruno a lallaki a mangguyguyod kadagiti kamelioda, a mangtartaraigid iti pagayusan ti danum nga agturong iti sabali pay nga ili ti Egipto. Sagpaminsan a makigtotda iti panagtatayab dagiti bumalballasiw a kannaway wenno ibis. Malagip manen ni Jose ti pagtaenganda iti naangin a kabambantayan ti Hebron, a ginasgasuten a kilometro ti kaadayona; naiduman ti lugar nga ayanna ita.
Panunotem dagiti sunggo nga agtatagari ken agir-iriak kadagiti tuktok ti palma a datiles ken higos. Ngem para ken Jose, kasla narigrigat a maawatan ti lengguahe dagiti tattao a malabsanda. Mabalin nga ikagkagumaanna a tarusan dagiti sasao a mangngegna. Nalabit nasken a sursuruenna dagita, yantangay ammona a pulos a saanen a makasubli pay iti pagtaenganda.
Agtutubo laeng idi ni Jose—17 wenno 18 ti tawenna—ngem naipasangon kadagiti suot a pagam-amkan ti adu nga adulto a lallaki. Napalalo ti imon dagiti kakabsatna gapu ta ni Jose ti paborito ni amada isu a gistayda pinatay. Nupay kasta, inlakoda kadagiti komersiante. (Genesis 37:2, 5, 18-28) Kalpasan ti sumagmamano a lawas a panagdaliasatda, maragragsakanen dagiti komersiante ta asidegdan iti kangrunaan a siudad a pakaalaanda iti dakkel a kuarta babaen ti panangilakoda ken Jose ken kadagiti napapateg a produkto. Ania ti inaramid ni Jose tapno saan nga agsakit ti nakemna ken maupay? Ken kasanotayo met a masalimetmetan ti pammatitayo iti laksid dagiti suot ken pannakaupay? Adu ti masursurotayo ken Jose.
“NI JEHOVA ADDA IDI KEN JOSE”
“No maipapan ken Jose, naisalog idiay Egipto, ket ni Potifar, maysa nga opisial ti palasio ni Faraon, ti panguluen dagiti para-guardia, maysa nga Egipcio, ginatangna isuna iti ima dagiti Ismaelita a nangisalog kenkuana sadiay.” (Genesis 39:1) Babaen kadagita a sasao iti Biblia, mailadawantayo no kasano ti pannakaibabain daytoy nga agtutubo idi nailako manen. Maysa laengen a sanikua! Mabalin a mapanunottayo ni Jose a sumursurot iti barbaro nga apona, maysa nga opisial iti palasio ti Egipto, bayat a magmagnada kadagiti natao a kalsada a napno kadagiti pagtagilakuan nga agturong iti baro a pagtaengan ni Jose.
Pagtaengan! Adayo a naiduma dayta iti aw-awagan ni Jose a pagtaengan. Agnanaed kadagiti tolda ti pamilia a dimmakkelanna, masansan nga agakar-akarda, ken agay-aywanda kadagiti arban ti karnero. Ngem ditoy, dagiti babaknang nga Egipcio a kas ken Potifar agnanaedda kadagiti elegante a balay a narangrang ti pinturana. Sigun kadagiti arkeologo, magustuan dagiti nagkauna nga Egipcio dagiti mulmula, napaderan a hardin nga addaan kadagiti narangpaya a kayo ken natalinaay a ban-aw para kadagiti papiro, lotus, ken dadduma pay a mulmula iti danum. Dadduma a balbalay ti napalawlawan kadagiti hardin, nga addaan kadagiti napariir a balkon, nangangato a tawa tapno makastrek ti angin, ken adu a kuarto, a pakairamanan ti maysa a dakkel a siled a panganan ken pagyanan dagiti adipen.
Magusgustuan kadi ni Jose ti kasta a kinabaknang? Nalabit saan. Mabalin nga ad-adda a nariknana a kasla agmaymaysa. Naiduma dagiti Egipcio iti lengguahe, panagbadbado, ken panaglanglanga ken nangnangruna pay iti relihion. Nagadu ti didiosenda, makiramramanda iti okulto ken mahiko, ken interesadoda unay maipapan iti ipapatay ken iti sabali a biag. Ngem saan a nalapunos ni Jose iti liday gapu ta kuna ti Biblia: “Ni Jehova adda idi ken Jose.” (Genesis 39:2) Inyebkas la ketdi ni Jose ti linaon ti pusona iti Dios. Kuna ti Biblia nga “asideg [ni Jehova] kadagidiay amin nga umaw-awag kenkuana.” (Salmo 145:18) Kasano a simminged ni Jose iti Diosna?
Saan nga intulok daytoy nga agtutubo a maupay, ken inaramidna ti trabahona iti amin a kabaelanna. Nangaramid ngarud ni Jose iti panggapuan ni Jehova a mangbendision kenkuana, ket di nagbayag, nagun-odna ti anamong ti barbaro nga apona. Nakita ni Potifar a daytoy nga agtutubo nga adipenna ket bembendisionan ni Jehova, ti Dios dagiti kailian ni Jose. Awan duadua a dagita a bendision ti ad-adda a nangpabaknang ken Potifar. In-inut a nagun-od ni Jose ti anamong ti apona agingga nga intalek ni Potifar ti isuamin a kukuana iti daytoy makabael nga agtutubo.—Genesis 39:3-6.
Nagsayaat nga ulidan ni Jose kadagiti agtutubo ita nga agserserbi iti Dios. Kas pagarigan, no addada iti eskuelaan, mabalin a mariknada no dadduma a naidumdumada gapu ta napalawlawanda kadagiti agtutubo a maay-ayatan iti okulto, naliday ken awanan namnama. No kasta ti situasionmo, laglagipem a saan a nagbaliw ni Jehova. (Santiago 1:17) Agingga ita, saanna a baybay-an ti amin nga agtalinaed a matalek kenkuana ken mangikagkagumaan a mangparagsak kenkuana. Sibabaknang a bembendisionanna ida, ket kasta met ti aramidenna kenka.
Kabayatanna, ituloy ti salaysay a ni Jose ket agmatmataenganen. Nagbalin nga agkabannuag a “napintas ti pormana ken nalibnos ti langana.” Ipasimudaag dagita a sasao nga adda agur-uray a peggad, gapu ta ti pisikal a kinapintas ket masansan nga agresulta iti di nasayaat ken di maitutop nga atension.
“SAAN A PULOS IMMIMDENG”
Napateg ken Jose ti kinamatalek; ngem saan a napateg iti asawa ni Potifar. Mabasatayo: “Ti asawa ni apona intangwana dagiti matana ken Jose ket kinunana: ‘Kaiddaennak.’” (Genesis 39:7) Timmulok ngata ni Jose iti panangsulisog daytoy a pagano a babai? Saan nga ibaga ti Biblia nga awanan ni Jose kadagiti tarigagay ken rikrikna a gagangay kadagiti agtutubo. Saanna met nga ibaga nga awan langa daytoy mapampanuynoyan nga asawa ti nabaknang ken mabigbigbig nga opisial ti palasio. Irason ngata ni Jose a saanto a maammuan dayta ti apona? Maallukoy ngata kadagiti material a pagimbagan a mabalin nga ipaay ti kasta nga immoral a relasion?
Kinapudnona, saantay nga ammo no ania ti pampanunoten ni Jose. Ngem adda nalawag a pamalatpatantayo no ania ti linaon ti pusona. Makita dayta iti sungbatna: “Adtoy saan nga ammo ti apok no ania ti adda kaniak iti balay, ket isuamin nga adda kenkuana inyawatna iti imak. Awan ti asinoman a dakdakkel ngem siak iti daytoy a balay, ket saanna a pulos impaidam kaniak ti aniaman malaksid kenka, agsipud ta asawanaka. Gapuna kasano koma a maaramidko daytoy dakkel a kinadakes ket pudno nga agbasolak a maikaniwas iti Dios?” (Genesis 39:8, 9) Iladawanmo iti panunotmo ti agtutubo a situtured a mangibagbaga iti kasta. Saan a mairusok ni Jose uray panunoten laeng ti kayat nga ipaaramid ti asawa ni Potifar. Apay?
Kas iti kinuna ni Jose, agtalek kenkuana ti apona. Impaaywan ni Potifar ti intero a sangakabbalayanna ken Jose, malaksid iti asawana. Kasano koma a dadaelenna dayta a panagtalek? Kagurana ti kasta a kapanunotan. Ngem ti ad-adda pay a karimonna ket ti mismo a panagbasolna iti Diosna a ni Jehova. Adu la ketdi ti nasursuro ni Jose kadagiti nagannakna maipapan iti panangmatmat ti Dios iti panagasawa ken kinamatalek. Ni Jehova ti namunganay iti panagasawa, ken silalawag nga imbagana ti panggepna. Agtipon ti lalaki ken babai, ket agbalinda a “maymaysa a lasag.” (Genesis 2:24) Dagidiay nangpadas a mangdadael iti dayta a singgalut nagpeggadda iti pungtot ti Dios. Kas pagarigan, dandani nadidigra dagiti lallaki a nangpadas a makidenna iti asawa ni Abraham, nga apong iti tumeng ni Jose, ken iti asawa ni Isaac, a lola ni Jose. (Genesis 20:1-3; 26:7-11) Nasursuro dagita ni Jose, ket determinado a mangyaplikar kadagita.
Saan a nagustuan ti asawa ni Potifar ti nangngegna. Panunotem laengen ti maysa a nanumo nga adipen a nangpaay iti kiddawna, a tinukoy dayta ni Jose kas “dakkel a kinadakes”! Nupay kasta, saan a simmardeng. Mabalin a nasair ti pride-na, isu nga ad-adda a determinado a mangsulisog ken Jose. Iti kasta, tinuladna ti kinapinget ni Satanas a nangsulisog ken Jesus. Napaay met ni Satanas, ngem imbes a nagsardeng, naguray iti “sabali pay a mainugot a tiempo.” (Lucas 4:13) Gapuna, masapul a determinado ken natibker dagiti matalek a tattao. Kasta ti inaramid ni Jose. Uray nagtultuloy daytoy a situasion iti “inaldaw-aldaw,” saan a timmulok. Mabasatayo: “Saan a pulos immimdeng.” (Genesis 39:10) Ngem determinado a manggargari ti asawa ni Potifar.
Inurayna ti gundaway nga amin nga adipen ket adda iti ruar ti balay. Ammona a sumrek ni Jose tapno aramidenna ti trabahona isu nga idi simrek, inkagumaanna nga allukoyen. Dagus nga iniggamanna ti kawes ni Jose, sa nagpakaasi iti maudi a gundaway: “Kaiddaennak!” Nagtignay a dagus ni Jose. Inwadagna ti asawa ni Potifar ken inkagumaanna ti umadayo sa nagtalaw. Ngem gapu ta siiirut nga iniggaman ti asawa ni Potifar ti kawes ni Jose, nabatina dayta.—Genesis 39:11, 12.
Mabalin a mapalagipantayo iti naipaltiing a balakad ni apostol Pablo: “Adaywanyo ti pannakiabig.” (1 Corinto 6:18) Anian a nagsayaat nga ulidan ni Jose para iti amin a pudno a Kristiano! Mabalin a ditay maliklikan ti makilangen kadagidiay awanan panagraem kadagiti moral a pagalagadan ti Dios, ngem dina kayat a sawen a tumuloktayo kadagiti dakes nga impluensiada. Aniaman ti resultana, masapul nga adaywantayo ida.
Iti kasasaad ni Jose, nakaro ti nagbanaganna. Kayat ti asawa ni Potifar ti agibales. Dagus a nagpukkaw ket inayabanna ti dadduma nga adipen. Imbagana a kayat ni Jose a ramesen isuna ngem nagtaray idi nagpukkaw. Indulinna ti kawes ni Jose kas pammaneknek sa inurayna a sumangpet ni lakayna. Idi simmangpet ni Potifar, inulitna ti kinaulbod nga imbagana, nga ipaspasimudaagna a basol ni lakayna gapu ta nangisangpet iti ganggannaet iti pagtaenganda. Ania ti reaksion ni Potifar? Mabasatayo: “Gimmil-ayab ti ungetna”! Impaibaludna ni Jose.—Genesis 39:13-20.
“BABAEN KADAGITI GRILIOS PINARIGATDA DAGITI SAKANA”
Bassit laeng ti ammotayo maipapan kadagiti pagbaludan idi iti Egipto. Nakita dagiti arkeologo dagiti rebba dagiti kasta a pagbaludan—dadakkel a kasla nasarikedkedan a pasdek nga addaan kadagiti selda ken bartolina iti uneg ti daga. Idi agangay, dineskribir dayta ni Jose babaen iti sao a ti literal a kaipapananna ket “abut,” a mangipasimudaag iti nasipnget ken awanan namnama a lugar. (Genesis 40:15) Iti libro a Salmo, maammuantayo a naparparigat pay ni Jose: “Babaen kadagiti grilios pinarigatda dagiti sakana; kadagiti landok immay ti kararuana.” (Salmo 105:17, 18) No dadduma, ikawar dagiti Egipcio ti siko dagiti balud iti likudanda; adda met dagiti maikkan kadagiti ukkor a landok kadagiti tengngedda. Anian a pannakamaltrato ni Jose—idinto ta awan met ti inaramidna a pakadusaanna koma iti kasta!
Malaksid iti dayta, saan nga apagbiit ti panagrigatna. Kuna ti salaysay a ‘nagtultuloy ni Jose iti pagbaludan.’ Adu a tawenna iti narigat a lugar! * Ken saan nga ammo ni Jose no mawayawayaan pay. Dagidiay nakaam-amak nga al-aldawna iti pagbaludan ket nagbalin a lawlawas ken bulbulan, ngem apay a saan a naupay ken naawanan iti namnama?
Mangipaay ti salaysay iti makapabileg a sungbat: “Ni Jehova nagtultuloy nga adda ken Jose ket nangipapaay kenkuana iti naayat a kinamanangngaasi.” (Genesis 39:21) Awan pader ti pagbaludan, awan grilios, awan nasipnget a bartolina a makalapped iti naayat a kinamanangngaasi ni Jehova kadagiti adipenna. (Roma 8:38, 39) Mabalin a mailadawantayo ni Jose a mangyeb-ebkas iti rigatna iti ay-ayatenna a nailangitan nga Ama babaen ti kararag. Kas resultana, nagbalin a kalmado ken naaddaan iti talna a ti laeng makaipaay ket ti “Dios ti amin a liwliwa.” (2 Corinto 1:3, 4; Filipos 4:6, 7) Ania pay ti inaramid ni Jehova para ken Jose? Mabasatayo a nagtultuloy nga impaayanna ni Jose iti “pabor kadagiti mata ti panguluen nga opisial ti balay a pagbaludan.”
Nalawag a naikkan dagiti balud iti trabahoda, ket nangaramid manen ni Jose iti panggapuan ni Jehova a mangbendision kenkuana. Naggaget ken inaramidna ti amin a kabaelanna aniaman ti naipaannong kenkuana sa impabiangna ken Jehova ti dadduma pay. Gapu iti pamendision ni Jehova, nagun-od manen ni Jose ti panagtalek ken panagraem, kas idi adda iti balay ni Potifar. Mabasatayo: “Gapuna ti panguluen nga opisial ti balay a pagbaludan inyawatna iti ima ni Jose dagiti amin a balud nga adda iti balay a pagbaludan; ket isuamin nga ar-aramidenda sadiay isu idi ti nangpaaramid. Ti panguluen nga opisial ti balay a pagbaludan awan a pulos idi ti asikasuenna nga adda iti imana, agsipud ta ni Jehova adda ken Jose ken no ania idi ti ar-aramidenna pinagbalin ni Jehova a naballigi.” (Genesis 39:22, 23) Anian a pannakaliwliwa ni Jose gapu ta ammona nga ay-aywanan isuna ni Jehova!
Mabalin a makapasartayo kadagiti narigat a kasasaad, agraman ti kinaawan hustisia, ngem makasursurotayo iti pammati ni Jose. No itultuloytayo ti umadani ken Jehova babaen ti kararag, agtalinaedtayo a matalek kadagiti bilinna, ken ikagumaantayo nga aramiden ti umiso iti imatangna, ik-ikkantayo iti rason a mangbendision kadatayo. No maipapan ken Jose, ad-adu pay a bendision ni Jehova ti agur-uray kenkuana kas makitatayto iti sumaganad nga artikulo iti daytoy a serye.
^ par. 23 Ipakita ti Biblia nga agarup 17 wenno 18 ti tawen ni Jose idi simmangpet iti balay ni Potifar ken nagtalinaed sadiay agingga a nagkabannuag—nalabit iti sumagmamano a tawen. Agedad iti 30 idi nawayawayaan iti pagbaludan.—Genesis 37:2; 39:6; 41:46.


text:
Friday, January 20, 2017
RENEWAL/APPLICATION TI BUSINESS PERMIT, DEADLINE TI ENERO 20
Cabugao, Ilocos Sur – Nangrugi idi Enero 9, 2017 ti sangsangkamaysa a panagsakada dagiti umili nga adda negosiona iti Business Permit (new applicant, renewal) ditoy Munisipalidad a pakairamanan idiay NISTC Public Market.
Naawagan iti Business One Stop Shop wenno BOSS iti wagas a panagala ti Business Permit 2017 ditoy LGU Cabugao.
Naiplastar ti napagsisilpo a lamisaan iti uneg ti pasdek ti Early Childhood Care and Development a pakakitaan kadagiti pannakabagi ti nadumaduma a Departamento ti Opisina ti LGU kasta metten dagiti dadduma pay nga Ahensia iti salinong ti LGU Cabugao kas iti Bureau of Fire Protection (BFP); PNP; SSS; ken RHU a pakaiprosesuan dagiti papeles sakbay a magun-od ti permit
ti negosio.
Daytoy nga addang ken wagas ket maar-aramid iti umuna a bulan ti kada Tawen tapno maipadaras ti panagsakada dagiti umili a maseknan iti business permit.
Maibatay iti pakaammo ni Ms. Racquel S. Ancheta, License Officer II ken General Services Officer (GSO) iti Munisipio, naikeddeng nga Enero 20, 2017 ti deadline iti panagsakadaan (pabaro/new permit) ti Business Permit. # (Web In-Action)
Posted by Bayan ng Cabugao, Ilocos Sur at 2:25 PM
Subscribe to: Post Comments (Atom)


text:
Sungbat iti 10 a Saludsod Dagiti Agtutubo
Ammuem dagiti makatulong a balakad ken suhestion tapno agbalin a naragsak ti biagmo.
SALUDSOD 1
Asinoak?
Tapno makaaramidka kadagiti husto a desision no padasendaka nga impluensiaan ti dadduma, makatulong no ammom dagiti prinsipiom, patpatiem, paglaingam, pagkapuyam, ken dagiti planom nga aramiden.
SALUDSOD 2
Apay a Problemak ti Itsurak?
Saanmo kadi a magustuan ti makitkitam iti sarming? Ania ti husto nga aramidem tapno sumayaat ti itsuram?
SALUDSOD 3
Kasanok a Makasarita Dagiti Nagannakko?
Makatulong dagitoy a tip tapno nalaklakam a makasarita dagiti nagannakmo.
SALUDSOD 4
Kasanok a Mailinteg Dagiti Kamalik?
Adda nga adda ti tiempo nga agkamalika. Ti agpayso, agkamalitayo amin. Ania ngarud ti aramidem?
SALUDSOD 5
Ania ti Aramidek no Ma-bully-ak iti Eskuelaan?
Adda maaramidam. Maabakmo ti bully uray dika lumaban.
SALUDSOD 6
Kasanok a Labanan ti Di Nasayaat nga Impluensia?
Mabalin a narigat nga aramiden ti ammom a husto.
SALUDSOD 7
Kasanon no Pilitendak a Makiseks?
Ammuem dagiti saan a nasayaat a resulta a napadasan dagiti agtutubo a nadekket unay.
SALUDSOD 8
Ania ti Seksual a Panangabuso?
Dagiti agtutubo ti kangrunaan a mabikbiktima. Ania ti aramidem tapno maprotektaram ti bagim?
SALUDSOD 9
Masapul Kadi a Patiek ti Ebolusion?
Ania ti mas nakappapati?
SALUDSOD 10
Kasano a Matulongannak ti Biblia?
Adu ti agkuna a lausen, nagrigat a maawatan, ken sarsarita laeng ti Biblia. Saan a pudno dagita.